title: Brad May

text: May kuului Kanadan joukkueeseen jääkiekon maailmanmestaruuskilpailuissa vuonna 1996, jolloin oli voittamassa hopeaa. Hän pelasi turnauksessa kahdeksan ottelua ilman tehopisteitä. Hän oli mukana myös jääkiekon nuorten maailmanmestaruuskilpailuissa vuonna 1991, jolloin oli voittamassa kultaa.


title: Brad May

text: Pelaajauransa jälkeen May on toiminut muun muassa OHL-seura Mississauga St. Michael's Majorsin apuvalmentajana kaudella 2011–2012 sekä CBC Sportsin ja Sportsnetin jääkiekkoasiantuntijana.


title: Jääkiekon nuorten maailmanmestaruuskilpailut 1999

text: Jääkiekon nuorten maailmanmestaruuskilpailut vuonna 1999 järjestettiin Kanadan Manitobassa Winnipegin kaupungissa. Kultaa voitti Venäjä, kun se voitti finaalissa Kanadan Artjom Tšubarovin tekemällä jatkoaikamaalilla. Pronssia voitti Slovakia.


text:
A-sarja
B-sarja
C-sarja
D-sarja


title: Kuu kaakon yllä

text: Kuu kaakon yllä on Viikatteen kahdeksas studioalbumi, joka julkaistiin 2. syyskuuta 2009. Kuu kaakon yllä on Viikatteen ensimmäinen albumi, jolla yhtye käyttää ulkopuolista tuottajaa. Levyn on tuottanut Miitri Aaltonen, joka vastaa myös albumin äänityksestä ja miksauksesta. Kappale "Aaveissa vainko olet mun" julkaistiin myös toukokuussa 2009 ilmestyneellä "Kesävainaja"-EP:llä. Albumi nousi suoraan Suomen virallisen listan sijalle 1.


title: Kuu kaakon yllä

text: Albumin ensimmäinen single "Viina, terva & hauta" julkaistiin 19. elokuuta 2009. Singlellä on mukana albumille sisältymätön cover Eläkeläiset-yhtyeen kappaleesta "Humppalaki", joka puolestaan on cover-versio Judas Priestin kappaleesta "Breaking the Law". Single julkaistiin ainoastaan 7" vinyylinä ja sitä painettiin 700 kappaletta.


title: Kuu kaakon yllä

text: Toinen single "Kuu kaakon yllä" julkaistiin 10. joulukuuta 2009. Single sisältää lyhennetyn "Härski Hartikainen -radio edit"-version "Kuu kaakon yllä" -kappaleesta, sekä coverin Eläkeläisten kappaleesta "Olkoon humppa", joka on alun perin Eläkeläisten versio AC/DC:n kappaleesta "Let There Be Rock". Single julkaistiin edeltäjänsä tavoin 7" vinyylinä ja sitä painettiin 1000 kappaletta.


title: Kuu kaakon yllä

text: Kaikki sävellykset ja sanoitukset Kaarle Viikate. Sovitukset Viikate ja Miitri Aaltonen. Jousisovitukset Ervo Viikate.


title: Kuu kaakon yllä

text: Viina, terva & hauta


title: Kuu kaakon yllä

text: Julkaistu 19. elokuuta 2009.


title: Kuu kaakon yllä

text: Kuu kaakon yllä


title: Kuu kaakon yllä

text: Julkaistu 10. joulukuuta 2009.


title: Andy Murray (jääkiekkovalmentaja)

text: Andy Murray (s. 3. maaliskuuta 1951 Gladstone, Manitoba) on kanadalainen jääkiekkovalmentaja. Hän on valmentanut NHL:ssä Los Angeles Kingsiä (1999–2006) ja St. Louis Bluesia (2006–2010). Hän on valmentanut Kanadan jääkiekkomaajoukkueen kolme kertaa kultamitaleille (1997, 2003 ja 2007).


title: Daniela Silivaș

text: Viorica Daniela Silivaș (s. 9. toukokuuta 1972 Deva) on romanialainen telinevoimistelija ja olympiavoittaja. Hän saavutti Soulin 1988 olympialaisten telinevoimisteluissa mitalin jokaisessa kuudessa kilpailussa. Hän voitti vuosina 1985–1989 kuusi henkilökohtaista maailmanmestaruutta ja viisi henkilökohtaista Euroopan-mestaruutta.


title: Daniela Silivaș

text: Soulin 1988 olympialaisissa Silivaș voitti kultaa nojapuilla täysillä 20 pisteellä, permannolla 19,937 pisteellä ja puomilla 19,924 pisteellä. Hopeaa hän saavutti joukkuekilpailussa sekä pistein 79,637 moniottelussa edellään vain Neuvostoliiton Jelena Šušunova. Pronssia Silivaș sai hypyssä pistein 19,818.


title: Daniela Silivaș

text: Ensimmäisen maailmanmestaruutensa Silivaș voitti Montréalissa 1985. Tuolloin hän oli paras puomilla ja saavutti lisäksi hopeaa joukkuekilpailussa. Rotterdamissa 1987 hän voitti MM-kultaa permannolla, nojapuilla ja joukkuekilpailussa sekä saavutti pronssia moniottelussa. Stuttgartin MM-kilpailuissa 1989 hän voitti kultaa permannolla, puomilla ja nojapuilla sekä saavutti hopeaa joukkuekilpailussa.


title: Daniela Silivaș

text: Helsingin EM-kilpailuissa 1985 Silivaș saavutti pronssia permannolla. Moskovan EM-kilpailuissa 1987 hän voitti kultaa moniottelussa, permannolla, puomilla ja nojapuilla ja jäi hopealle ainoastaan hypyssä. Brysselin EM-kilpailuissa 1989 hän voitti vielä kultaa permannolla ja saavutti hopeaa moniottelussa ja nojapuilla sekä pronssia puomilla.


title: Rokkikukot

text: Aku Ankan Rokkikukot on vuonna 2006 julkaistu sarjakuvakirja.


title: Gabriela Potorac

text: Gabriela Potorac (s. 6. helmikuuta 1973 Bacău) on entinen romanialainen telinevoimistelija ja olympiamitalisti.


title: Gabriela Potorac

text: Potorac saavutti Soulin 1988 olympialaisissa hopeaa telinevoimistelun joukkuekilpailussa ja pistein 19,830 hypyssä sekä pronssia tasapistein 19,837 Phoebe Millsin kanssa puomilla. Moniottelussa hän sijoittui neljänneksi 79,037 pisteellä edellään kaksi neuvostoliittolaista sekä maannaisensa Daniela Silivaș.


title: Gabriela Potorac

text: Vuonna 1989 Potorac saavutti puomilla Euroopan-mestaruuden Brysselissä sekä MM-pronssia Stuttgartissa. Hän sai myös MM-hopeaa joukkuekilpailussa.


title: Martti Hyvärinen

text: Martti Hyvärinen (s. 6. marraskuuta 1939) on suomalainen jalkapalloilija.


title: Martti Hyvärinen

text: Hyökkääjänä pelannut Hyvärinen edusti urallaan mestaruussarjassa Kuopion Palloseuraa 1958–1960 ja Lahden Reipasta 1961–1972. Hän voitti Reippaassa kolme Suomen mestaruutta 1963, 1967 ja 1970 sekä Suomen Cupin 1964. Kaikkiaan Hyvärinen pelasi 15 kauden aikana 270 pääsarjatason ottelua, joissa hän teki 119 maalia. Kauden 2016 jälkeen hän on kymmenenneksi eniten Suomen pääsarjatasolla maaleja tehnyt pelaaja.


title: Martti Hyvärinen

text: Maajoukkueessa Hyvärinen pelasi vuosina 1959–1967 yhteensä 17 maaottelua, joissa hän teki yhden maalin.


title: Chaske Spencer

text: Chaske Spencer (s. 9. maaliskuuta 1975 Oklahoma, Yhdysvallat) on yhdysvaltalainen näyttelijä.


title: Chaske Spencer

text: Spencer on asunut lapsuutensa monissa kaupungeissa, kuten Montanassa. Spencer on valmistunut Clearwater Valleyn lukiosta. Tämän jälkeen Spencer siirtyi Lewis Clark State -lukioon. Noin vuoden tämän jälkeen hän jätti opiskelunsa kesken kehittääkseen uraansa näyttelijänä.


title: Chaske Spencer

text: Spencerillä on kaksi pikkusiskoa. Hänen äitinsä on lukion opettaja ja hänen isänsä opintoneuvoja. Hän on alkuperältään Sioux, Nez Perce, Cherokee, Creek, ranskalainen ja hollantilainen.


title: Chaske Spencer

text: Vuonna 2002 Spencer sai roolin elokuvasta "Skins", mikä johdatti hänet sitten seuraavaan projektiin elokuvassa "Dreamkeeper". Tämän jälkeen hän sai roolin TV-minisarjassa "Into the West". Vuonna 2009 Spencer esitti ihmissutta nimeltä Sam Uley elokuvassa "Twilight – Uusikuu". Elokuva perustuu Stephenie Meyerin luoman kirjasarjan toiseen osaan "Uusikuu". Spencer jatkaa rooliaan ihmissuden roolissa "Twilight - Uusikuun" jatko-osassa "Twilight – Epäilys", joka taas perustuu kirjasarjan kolmanteen osaan "Epäilys". "Twilight – Epäilystä" seuraa kaksiosainen päätöselokuva "Twilight – Aamunkoi", mutta Spencer näyttelee vain toisessa osassa. Elokuva perustuu kirjasarjan neljänteen ja viimeiseen osaan "Aamunkoi". Sam Uley on ihmissusilauman johtaja.


title: Idaho Steelheads

text: Idaho Steelheads on yhdysvaltalainen jääkiekkoseura, joka on kotoisin Idahon osavaltion pääkaupungista Boisesta. Seura pelaa ECHL-liigassa kansallisen konferenssin läntisessä divisioonassa. Idaho Steelheads on voittanut ECHL:n mestaruuden kahdesti, 2004 ja 2007. Seura toimii farmijoukkueena NHL-seura Dallas Starsille js AHL-seura Texas Starsille. Suomalaisista Tuomas Mikkonen ja Aki Seitsonen ovat edustanut seuraa.


title: Idaho Steelheads

text: Idaho Steelheads perustettiin vuonna 1996. Seura sai liittyä West Coast Hockey Leagueen neljän seuran laajennuksessa kaudeksi 1997–1998, ja saavutti ensimmäisellä kaudellaan divisioonansa viimeisen pudotuspelipaikan. Steelheads putosi ensimmäisellä kierroksella Anchorage Acesia vastaan. Kauden aikana seura pelasi kaksi harjoitusottelua venäläistä SKA Habarovskia vastaan.


title: Idaho Steelheads

text: Päävalmentaja Dave Langevin jätti Steelheadsin kaudella 1998–1999 ja hänet korvasi Clint Malarchuk, jonka johdolla seura pääsi kausina 1998–1999 ja 1999–2000 pudotuspeleihin, joskin pudoten aina ensimmäisellä kierroksella.


title: Idaho Steelheads

text: John Olver seurasi Malarchukia päävalmentaja kaudelle 2000–2001. Hänen johdossaan seuran tulokset alkoivat kohentua, ja Steelheads eteni aina finaaleihin, joissa hävisi San Diego Gullsille. Seuraavalla kaudella Steelheads hävisi finaaleissa Fresno Falconsille. Kausi 2002–2003 oli Steelheadsin historian paras runkosarjassa, mutta pudotuspeleissä seura putosi jo ensimmäisellä kierroksella.


title: Idaho Steelheads

text: West Coast Hockey League lopetti toimintansa kauteen 2002–2003, ja liigan joukkueet siirtyivät ECHL:ään. Idaho Steelheads voitti ensimmäisellä ECHL-kaudellaan liigan mestaruuden Kelly Cupin. Seuraavalla kaudella Steelheads pudotettiin pudotuspelien ensimmäisellä kierroksella.


title: Idaho Steelheads

text: Kaudeksi 2005–2006 seuran uudeksi päävalmentajaksi tuli Derek Laxdal. Kyseisellä kaudella Steelheads putosi pudotuspelien toisella kierroksella.


title: Idaho Steelheads

text: Kaudella 2006–2007 Steelheads isännöi kauden ECHL:n tähdistöottelun. Samalla kaudella seura voitti toisen Kelly Cupin. Vain kolme edelleen aktiivista ECHL-seuraa on voittanut Kelly Cupin useammin kuin kerran.


title: Idaho Steelheads

text: Kahtena seuraavana vuonna Steelheads jatkoi pudotuspeliputkeaan, mutta putosi molempina kertoina ensimmäisellä kierroksella.


title: Idaho Steelheads

text: "(Tilanne 30. tammikuuta 2019)"


title: Cristina Bontaș

text: Cristina Bontaș (s. 5. joulukuuta 1973 Bacău) on entinen romanialainen telinevoimistelija ja olympiamitalisti.


title: Cristina Bontaș

text: Bontaș saavutti Barcelonan 1992 olympialaisissa hopeaa telinevoimistelun joukkuekilpailussa sekä pronssia permannolla tasapistein 9,912 Tatjana Gutsun ja Shannon Millerin kanssa. Neliottelussa hän sijoittui neljänneksi 39,674 pisteellä ja puomilla samoin neljänneksi 9,875 pisteellä.


title: Cristina Bontaș

text: Stuttgartin MM-kilpailuissa 1989 Bontaș saavutti hopeaa hypyssä ja joukkuekilpailussa sekä pronssia permannolla. Indianapolisin MM-kilpailuissa 1991 hän voitti kultaa permannolla ja saavutti pronssia moniottelussa ja joukkuekilpailussa.


title: Cristina Bontaș

text: Brysselin EM-kilpailuissa 1989 Bontaș saavutti pronssia permannolla ja hypyssä. Ateenan EM-kilpailuissa 1990 hän saavutti hopeaa hypyssä.


title: True Crime

text: True Crime voi tarkoittaa ainakin seuraavia:


title: Trenton Titans

text: Trenton Titans oli yhdysvaltalainen jääkiekkoseura, joka pelasi ECHL-liigassa. Seura oli Philadelphia Flyersin ja Adirondack Phantomsin farmijoukkue. FHL-seura Danbury Whalers oli Trenton Titansin farmijoukkue.


title: Trenton Titans

text: Vuonna 1996 ECHL antoi Trentonille oikeudet laajennusjoukkueeseen. Kaupunkiin perustettiin seura vuonna 1999 nimellä "Trenton Titans". Jo kaudella 2000–2001 seura pelasi liigan finaaleissa. ECHL-liigan mestaruuden Kelly Cupin Titans voitti kaudella 2004–2005. Kauden 2005–2006 Titans toimi New York Islandersin farmijoukkueena ja seuraavalla kaudella Philadelphia Flyersin farmijoukkueena.


title: Trenton Titans

text: New Jersey Devils osti seuran vuonna 2007 ja seuran uudeksi nimeksi tuli Trenton Devils. Samalla seurasta tuli New Jerseyn farmijoukkue. Neljä vuotta myöhemmin seura sai uuden omistajan ja sen nimeksi palautettiin Trenton Titans. Samassa yhteydessä seura palasi Philadelphia Flyersin ECHL-yhteistyökumppaniksi.


title: Trenton Titans

text: "(Tilanne 30. heinäkuuta 2013)"


title: Askolan vaakuna

text: Askolan kunnanvaakuna on saanut aiheensa Askolan historiasta. Myllynkivi muistuttaa pitäjän useista myllyistä ja sen ympäri maata kuuluisista leivistä. Ruusut viittavat Askolassa syntyneeseen ja siellä vaikuttaneeseen kirjailija Johannes Linnankoskeen, jonka tunnetuin teos oli "Laulu tulipunaisesta kukasta".


title: Askolan vaakuna

text: Vaakunan on suunnitellut Olof Eriksson, ja se vahvistettiin käyttöön 14. marraskuuta 1956. Vaakunan heraldinen selitys on ”hopeakentässä myllynkivi, josta kasvaa kolme ruusua; kaikki punaista.”


title: Sitä saa mitä tilaa

text: Sitä saa mitä tilaa on Yölinnun kuudes studioalbumi, ja se on julkaistu vuonna 2001. Albumin on tuottanut Esa Nieminen. Levyn tunnetuimmat kappaleet ovat nimikkokappale "Sitä saa mitä tilaa" lisäksi "Moottoripyörä on moottoripyörä", "Rakkaus on sininen", "Sukuvika – suksi ei luista", "Se jokin sinulla on" ja "Rilluttele yö". Levy on yhtyeen tunnetuimpia levyjä, rikkoen kultalevyrajan kaksi viikkoa ilmestymisensä jälkeen. Platinarajan levy rikkoi marraskuussa 2001.


title: Sitä saa mitä tilaa

text: Albumi nousi Suomen virallisen listan sijalle 3.


title: The Rookie

text: The Rookie ja The Rookies voi tarkoittaa seuraavia asioita:


title: Jelena Šušunova

text: Jelena Lvovna Šušunova (, 23. toukokuuta 1969 Leningrad – 16. elokuuta 2018 Pietari) oli neuvostoliittolainen telinevoimistelija ja olympiavoittaja. Hän saavutti Soulin 1988 olympialaisten telinevoimisteluissa neljä mitalia ja voitti vuosina 1985 ja 1987 yhteensä viisi maailmanmestaruutta ja viisi Euroopan-mestaruutta.


title: Jelena Šušunova

text: Soulin 1988 olympialaisissa Šušunova voitti kultaa joukkuekilpailussa sekä pistein 79,662 moniottelussa. Hopeaa hän sai puomilla pistein 19,875 ja pronssia nojapuilla pistein 19,962. Permannolla hän sijoittui seitsemänneksi 19,575 pisteellä ja hypyssä kahdeksanneksi 19,712 pisteellä.


title: Jelena Šušunova

text: Šušunova voitti Montrealin MM-kilpailuissa 1985 kultaa joukkuekilpailussa, moniottelussa ja hypyssä. Permannolla hän sai hopeaa ja puomilla pronssia. Rotterdamin MM-kilpailuissa 1987 hän voitti kultaa hypyssä ja permannolla. Hopeaa hän saavutti joukkuekilpailussa, moniottelussa ja puomilla sekä pronssia nojapuilla.


title: Jelena Šušunova

text: Helsingin EM-kilpailuissa 1985 Šušunova voitti kultaa moniottelussa, permannolla, hypyssä ja nojapuilla. Ainoastaan puomilla hän jäi pronssille. Moskovan EM-kilpailuissa 1987 hän voitti kultaa hypyssä ja sai pronssia moniottelussa.


title: Kuopion maalaiskunnan vaakuna

text: Kuopion maalaiskunnan vaakuna on saanut aiheensa vuonna 1549 perustetun pitäjän historiasta koko Pohjois-Savon emäpitäjänä. Niinpä maakunnan vaakunan jousiaihe on valittu tunnukseksi myös maalaiskunnan vaakunaan.


title: Kuopion maalaiskunnan vaakuna

text: Vaakunan selitys on ”mustassa kentässä kolme kultaista jännittämätöntä käsijousta alakkain.” Vaakunan on suunnitellut Olof Eriksson, ja se vahvistettiin käyttöön 10. syyskuuta 1953. Vaakuna muuttui epäviralliseksi kotiseutuvaakunaksi 1969 Kuopion maalaiskunnan yhdistyessä suurimmaksi osaksi Kuopion kaupunkiin lukuun ottamatta kahta Siilinjärveen liitettyä kylää.


title: Doug Lynch

text: Doug Lynch (s. 4. huhtikuuta 1983 North Vancouver, Brittiläinen Kolumbia) on kanadalainen jääkiekkoilija, joka siirtyi tammikuussa 2013 Itävallan pääsarjan EC Red Bull Salzburgiin. pelaavaa ia. Pelipaikaltaan hän on puolustaja ja mailakätisyys vasen. Hän on pelannut ennen NHL:ssä Edmonton Oilersissa ja Itävallan pääsarjassa Vienna Capitalsissa ja Elitserienin Frölundassa


title: Karl Stewart

text: Karl Stewart (s. 30. kesäkuuta 1983 Aurora, Ontario) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä Itävallan pääsarjan, Erste Bank Eishockey Ligan, Vienna Capitalsia. Hän on pelannut NHL:ssä neljässä eri joukkueessa. Hänellä ei ole NHL-varausta.


title: Charles Templon

text: Charles Templon (s. ) on ranskalainen näyttelijä. Templon on näytellyt TV-sarjassa "Kesärakkaus", jossa hänen roolihahmonsa on Alex Nelka. Sarjaa on tehty vuosina 2007 ja 2008.


title: Charles Templon

text: Ylioppilaaksi päästyä Templonin oli tarkoitus opiskella oikeustiedettä, mutta opinnot Pariisin yliopistossa Nanterressa tyssäsivät alkuunsa.


title: Riistaveden vaakuna

text: Riistaveden vaakuna on pohjoissavolaisen Riistaveden vaakuna. Se on niin sanottu puhuva vaakuna, eli vaakunan sisältö viittaa Riistaveden nimeen: Aaltokoroinen tyviö viittaa veteen ja atrain yhdistyy kaloihin, vesien ”riistaan”.


title: Riistaveden vaakuna

text: Vaakunan selitys on ”mustassa kentässä aaltokoroisesta hopeatyviöstä nouseva kolmipiikkinen kulta-atrain.” Vaakunan on suunnitellut Kaj Kajander, ja se vahvistettiin käyttöön 17. huhtikuuta 1964. Vaakuna jäi epäviralliseksi kotiseutuvaakunaksi vuonna 1973 Riistaveden liityttyä Kuopion kaupunkiin.


title: Josh Green

text: Joshua Green (s. 16. marraskuuta 1977 Camrose, Alberta, Kanada) on uransa jo lopettanut kanadalainen jääkiekkoilija, joka pystyi pelaamaan sekä vasempana laitahyökkääjänä että keskushyökkääjänä.


title: Josh Green

text: Green pelasi vuosina 1993–1997 WHL:ää Medicine Hat Tigersissa, Swift Current Broncosissa ja Portland Winterhawksissa. Kaudella 1997–1998 hän pelasi puolen kautta AHL:n Fredericton Canadiensissa. Seuraavalla kaudella Green pelasi AHL:ää Springfield Falconsissa ja NHL:ää Los Angeles Kingsissä. Kaudella 1999–2000 hän pelasi AHL:n Lowell Lock Monstersissa ja NHL:n New York Islandersissa.


title: Josh Green

text: Kaudella 2000–2001 Green pelasi AHL:ää Hamilton Bulldogsissa kahden runkosarjaottelun verran ja NHL:ää Edmonton Oilersissa kolmen pudotuspeliottelun verran. Seuraavan kauden hän vietti kokonaisuudessaan Oilersissa. Kaudella 2002–2003 Green pelasi 20 ottelua Oilersissa, neljä ottelua New York Rangersissä ja 21 ottelua Washington Capitalsissa. Seuraavalla kaudella hän pelasi AHL:ää Lowell Lock Monstersissa sekä NHL:ää Calgary Flamesissä ja New York Rangersissä. Työsulkukauden 2004–2005 Green vietti kokonaisuudessaan AHL:n Manitoba Moosessa. Seuraavalla kaudella hän pelasi AHL:ää Manitoba Moosessa ja NHL:ää Vancouver Canucksissa, jossa vietti koko kauden 2006–2007.


title: Josh Green

text: Kauden 2007–2008 Green edusti Itävallan pääsarjan Red Bull Salzburg EC:tä. Seuraavalla kaudella hän pelasi AHL:ää Iowa Chopsissa ja NHL:ää Anaheim Ducksissa. Kauden 2009–2010 Green edusti Elitserienin Modoa. Seuraavalla kaudella hän pelasi AHL:n Syracuse Crunchissa ja NHL:n Anaheim Ducksissa.


title: Josh Green

text: Kaudella 2011–2012 Green pelasi AHL:ää Oklahoma City Baronsissa ja NHL:ää Edmonton Oilersissa. Seuraavan kauden hän vietti kokonaisuudessaan AHL:n Oklahoma City Baronsissa ja toimi myös joukkueen kapteenina.


title: Trevor Kidd

text: Trevor Kidd (s. 26. maaliskuuta 1972, Dugald, Manitoba) on entinen kanadalainen jääkiekkomaalivahti. Hän pelasi NHL:ssä neljässä seurassa. Uransa loppuvuosina hän pelasi DEL-liigassa.


title: Nikolai Antropov

text: Nikolai Aleksandrovitš Antropov (, s. 18. helmikuuta 1980 Öskemen, Kazakstanin SNT, Neuvostoliitto) on kazakstanilais-kanadalainen ammattilaisuransa päättänyt jääkiekkoilija. Hän pelasi uransa kaksi viimeistä KHL-joukkue  Barys Astanassa, jossa päätti uransa keväässeen 2015. Ulottuva keskushyökkääjä pystyi tavittaessa myös fyysiseen peliin.


title: Nikolai Antropov

text: Antropov pelasi ensimmäiset miesten pelinsä jo 16-vuotiaana kotikaupunkinsa joukkueessa, Torpedo Ust-Kamenogorskissa kaudella 1996–1997 Venäjän kakkosliigassa. Hän pelasi joukkueessa myös kaudella 1997–1998. Toronto Maple Leafs varasi Antropovin koko tilaisuuden kymmenentenä varauksena, mitä pidettiin yllätyksellisenä. Antropov oli ennen varauspäivää listattu vasta 17. lupaavimmaksi eurooppalaiseksi kenttäpelaajaksi, mutta Toronto varasi hänet jo toisena eurooppalaisista. Kauden 1998–1999 Antropov pelasi Venäjän jääkiekon superliigassa, Moskovan Dynamon riveissä.


title: Nikolai Antropov

text: Vuonna 1999 Antropov siirtyi Toronto Maple Leafsiin. Hän ehti pelata AHL:n St. John's Maple Leafsissa, kun Toronto kutsui hänet ylös farmijoukkueesta. Antropov pelasi ensimmäisellä kaudellaan NHL:ssä 66 ottelua ja teki niissä tehot 12+18=30. Antropovin tulokaskausi päättyi polvivammaan, ja leikkauksesta toipuminen vaikutti hänen toiseen kauteensa Torontossa. Kauden 2001–2002 alussa hänet lähetettiin St. John'siin hakemaan parempaa kuntoa. Antropov tekikin AHL:ssa 34 ottelussa 35 pistettä. Torontossa hän pelasi kuitenkin vain 11 ottelua, kun joutui helmikuussa 2002 jälleen polvileikkaukseen.


title: Nikolai Antropov

text: Kaudella 2002–2003 Antropov ylitti henkilökohtaiset piste-ennätyksensä, jotka oli tehnyt tulokaskaudellaan. Antropov teki 16+29=45 pistettä. Antropov pelasi Venäjän pääsarjassa kahdessa joukkueessa. Hän aloitti Ak Bars Kazanissa, mutta siirtyi kymmenen ottelun jälkeen Lokomotiv Jaroslavliin. Työsulun jälkeisinä kausina Antropov taisteli loukkaantumisten kanssa. Kaudella 2005–2006 hän pelasi 57 ottelua ja kaudella 2006–2007 54 ottelua.


title: Nikolai Antropov

text: Kaudella 2007–2008 Antropov rikkoi piste-ennätyksensä, kun hän teki 56 pistettä 72 ottelussa. Seuraavalla kaudella Antropov ylitti tuonkin pistemäärän kolmella pisteellä. Hänet kaupattiin myös kauden aikana Torontosta New York Rangersiin, jossa pelasi loppukauden. Kesällä 2009 Antropov teki sopimuksen Atlanta Thrashersin kanssa. Kaudeksi 2011–2012 Thrashers myytiin Winnipegiin, jossa se jatkaa Jets-nimellä.


title: Nikolai Antropov

text: Työsulun lykättyä NHL-kauden 2012–2013 alkua Antropov pelasi syksystä 2012 alkuvuoteen 2013 kazakstanilaisseura Barys Astanassa KHL:ssä. Elokuussa 2013 hän palasi Barysiin kaksivuotisella sopimuksella NHL-sopimuksensa päätyttyä.


title: Nikolai Antropov

text: Antropov ei ole pelannut yksiäkään MM-kisoja, mutta edusti Kazakstania Torinon olympiakisoissa 2006. Hän pelasi myös alle 20-vuotiaiden MM-kisoissa 1999.


title: Kōhei Uchimura

text: Kōhei Uchimura (, s. 3. tammikuuta 1989 Isahaya, Nagasakin prefektuuri) on japanilainen telinevoimistelija, olympiavoittaja ja maailmanmestari.


title: Kōhei Uchimura

text: Uchimura saavutti kuusiottelun ja joukkuekilpailun olympiahopeaa Pekingissä 2008. Permannolla hän oli viides. Vuoden 2009 MM-kilpailuissa Uchimura voitti maailmanmestaruuden kuusiottelussa 2,575 pisteen erolla hopeamitalistiin. Lisäksi hän oli permannolla neljäs ja rekillä kuudes. Seuraavissa MM-kilpailuissa Uchimura uusi kuusiottelun mestaruutensa, saavutti hopeaa permannolla ja joukkuekilpailussa sekä pronssia nojapuilla. Tokion MM-kilpailuissa 2011 Uchimura voitti kolmannen peräkkäisen kuusiottelun maailmanmestaruuden kaikkien aikojen ensimmäisenä miestelinevoimistelijana. Hän voitti myös kultaa permannolta, hopeaa joukkuekilpailusta ja pronssia rekiltä sekä oli neljäs nojapuilla, viides hevosella ja kuudes renkailla.


title: Kōhei Uchimura

text: Uchimura kilpaili toisissa olympialaisissaan Lontoossa 2012. Hän saavutti kolme mitalia, kultaa kuusiottelusta sekä hopeaa permannolta ja joukkuekilpailusta. Joukkuekilpailussa Japani jäi alun perin mitalisijojen ulkopuolelle, neljänneksi, mutta nousi hopealle tehtyään protestin Uchimuran saamista pisteistä hevosella. Antwerpenin MM-kilpailuissa 2013 hän voitti neljännen kerran kuusiottelun maailmanmestaruuden. Hän sai kultaa myös nojapuilla sekä pronssia permannolla ja rekillä. Nanningin MM-kilpailuissa 2014 hän voitti viidennen kerran peräkkäin kuusiottelun maailmanmestaruuden ja lisäksi hän sai hopeaa joukkuekilpailussa ja rekillä.


title: Kōhei Uchimura

text: Uchimura voitti kuusiottelun, rekin ja joukkuekilpailun maailmanmestaruudet Glasgow'ssa 2015. Rio de Janeiron olympialaisissa 2016 hän saavutti kultaa kuusiottelussa ja joukkuekilpailussa sekä sijoittui viidenneksi permannolla. Dohan MM-kilpailuissa 2018 hän sai hopeaa rekillä ja pronssia joukkuekilpailussa..


title: Simpeleen vaakuna

text: Simpeleen vaakuna on saanut aiheensa kunnan kehityksestä. Siinä yhdistyvät maatalouspitäjän tunnuksina käytetyt apilat, kun taas hammasratas viittaa kunnan teollistumiseen. Vaakunan värit (punainen ja hopea) kertovat Simpeleen sijainnista Karjalan historiallisessa maakunnassa.


title: Simpeleen vaakuna

text: Vaakunan selitys on ”punaisessa kentässä yläreunaltaan sakarakoroinen kaarihirsi, saatteena kolme apilaa, kaksi kaarihirren ylä- ja yksi alapuolella; kaikki hopeaa.” Vaakunan on suunnitellut Ahti Hammar, ja se vahvistettiin käyttöön 25. toukokuuta 1955. Vaakuna jäi epäviralliseksi kotiseutuvaakunaksi 1973 Simpeleen yhdistyttyä Rautjärven kanssa.


title: Sinilähde

text: Sinilähde on kaupunginosa Heinolassa. Sinilähde sijaitsee noin 2 km Myllyojasta Heinolaan päin Ruotsalaisen rannalla Valtatie 4:n varrella. Heikki Siikosen suunnittelema Sinilähteen seurakuntatalo valmistui vuonna 1957. Hevossaarentiellä Sinilähteellä toimii K-Citymarket Heinola.Lisäksi K-Citymarketin yhteydessä on Alko ja Postin pakettipiste. Heinolan K-Citymarket on kesäaikaan suosittu kohde mökkiliikenteelle, jolloin kaupan myynti kohoaa lähes maan suurimmaksi (verrattuna muihin K-citymarketteihin)


title: VantagePoint Capital Partners

text: VantagePoint Capital Partners on yhdysvaltalainen pääomasijoitusyhtiö, joka toimii ICT-, terveys- ja cleantech -aloilla toimivien yritysten venture capital -rahoittajana. Yhtiöllä on toimintaa Pohjois-Amerikassa (toimistot Piilaaksossa ja Montrealissa) sekä Aasiassa (toimistot Hongkongissa ja Pekingissä) VantagePoint Capital Partners hallinnoi 4,5 miljardin dollarin sijoitusomaisuutta.


title: Feliks onnellinen

text: Feliks onnellinen on Mika Waltarin kirjoittama romaani, joka ilmestyi vuonna 1958. Se kertoo tilastovirkailija Felix Tienhaarasta, jolla on pakonomainen tarve todistaa vieraille ihmisille syntien anteeksiantoa. Romaani pohtii sitä, millaisia ongelmia uskonnollisuus kohtaa modernissa maailmassa, ja sitä on pidetty jopa suomalaisen kirjallisuuden parhaana uskonnollisena romaanina.


title: Feliks onnellinen

text: Vaikka kirja käsitteleekin uskonnollisia ongelmia fiktiivisten henkilöiden kautta, se on myös kirjailijan tunnustuksellinen, henkilökohtainen tilitys.


title: Feliks onnellinen

text: Kirjan päähenkilö on Feliks Tienhaara, perheensä menettänyt tilastovirkailija, jolla on sekä henkisiä että fyysisiä ongelmia. "Felix" on latinaa ja tarkoittaa onnellista. Pilkkanimen ”Feliks onnellinen” päähenkilö sai koulutovereiltaan, koska hänellä oli aina epäonnea. Hänellä on pakkomielle, että hänen on kerran päivässä todistettava jollekulle sattumalta tapaamalleen ihmiselle: ”Syntisi ovat anteeksi annetut, jos vain tahdot.” Hän ei kuitenkaan pyri käännyttämään ihmisiä sen enempää. Ihmiset suhtautuvat häneen usein ensin epäluuloisesti ja järkyttyvät sitten ymmärtäessään, että hän on vilpitön.


title: Feliks onnellinen

text: Eräänä päivänä Feliks kohtaa entisen koulutoverinsa, professori Erkki Järvenpään, joka on kyllästynyt ja pettynyt elämäänsä. He rukoilevat yhdessä Feliksin asunnolla ja saavat mystisen kokemuksen hengen läsnäolosta. Myöhemmin he tapaavat ravintolassa insinööri Marttisen, joka on Erkin tuttavia. Marttinen on muutamia tunteja aiemmin jättänyt hyvästit veljelleen tämän kuolinvuoteella ja pahastuttanut kuolevan väittämällä, ettei tuonpuoleista ole. Nyt hän juo suruunsa ja tivaa Feliksiltä todisteita Jumalan olemassaolosta.


title: Feliks onnellinen

text: Marttinen saa sappikivikohtauksen, ja Erkki ja Feliks saattavat hänet hotellihuoneeseen. Kun Feliks rukoilee, Marttisen kivut poistuvat yllättäen ja paikalle hälytetty lääkäri toteaa, että kohtaus on mennyt ohi itsestään. Marttinen kokee äkkinäisen kääntymyksen. Feliks ja Erkki kuitenkin vieroksuvat hänen itsetyytyväistä varmuuttaan ja poistuvat paikalta. Hotellin aulassa he tapaavat vielä vihkiparia matkaan saattavan kirkkoherran, jonka kanssa he keskustelevat pitkään uskonnollisista asioista, kuten luonnontieteiden ja kristinuskon suhteesta. Kirkkoherran hahmo on kuvattu positiivisesti, ja Markku Envall on pitänyt hänen esikuvanaan Erkki Niinivaaraa, joka oli Waltarin luokkatoveri ja Meilahden pitkäaikainen kirkkoherra.


title: Feliks onnellinen

text: Kotonaan Feliks saa epileptisen kohtauksen, jonka aikana hän tuntee syövänsä tuhkaista leipää ja hiiltynyttä kalaa ja kuulee Herran puhuttelevan häntä. Feliks ymmärtää saaneensa armon ja hän pääsee eroon pakkomielteestään.


title: Feliks onnellinen

text: Romaani pohtii sitä, millaisia ongelmia uskonnollisuus kohtaa modernissa maailmassa. Ennen "Feliks onnellisen" ilmestymistä Waltari oli kirjoittanut viisi laajaa historiallista romaania. Vaikka hänen odoteltiin jo palaavan oman aikansa teemoihin, uskonnollinen aikalaisromaani oli monille yllätys. Waltari oli kuitenkin käsitellyt tuotannossaan usein uskonnollisia teemoja , esimerkiksi "Surun ja ilon kaupungissa", "Johannes Angeloksessa" ja "Turms, kuolemattomassa". Hän oli myös kirjoittanut aikaisemmin näytelmän "Pimeä komero", jota ei kuitenkaan koskaan esitetty, ja Panu Rajalan mukaan "Feliks Onnellinen" onkin itse asiassa ”tämä näytelmä uudelleen ja vähän muunnellen proosamuotoon kirjoitettuna”.


title: Feliks onnellinen

text: Vaikka kirja käsitteleekin uskonnollisia ongelmia fiktiivisten henkilöiden asenteiden ja kokemusten kautta, se on myös kirjailijan tunnustuksellinen, henkilökohtainen tilitys. Waltari on luonnehtinut itseään harrastajateologiksi, jolla on vahva papillinen sukurasitus. Hän on myös kertonut ajatelleensa, ”etten soisi kenellekään niin hirveää kohtaloa kuin olla todellinen kristitty meidän aikanamme”.


title: Feliks onnellinen

text: "Feliks onnellista" on pidetty suomalaisen kirjallisuuden parhaana uskonnollisena romaanina. Se sai ilmestyttyään myönteisen vastaanoton monilta kriitikoilta, kuten Martti Santavuorelta ja Matti Paavilaiselta. Paavilainen kuvasi sitä rohkeaksi, tekniikaltaan loisteliaaksi ja tyyliltään erinomaiseksi. Myös Armo Nokkala arvioi kristillisessä Kotimaassa teosta myönteisesti ja katsoi sen poikkeavan edukseen tavanomaisista uskonnollisista romaaneista. Toisaalta "Feliks onnellinen" herätti myös torjuntaa, eikä se ollut sellainen romaani, jota Waltarilta oli odotettu. Siitä otettiin kuitenkin jo ensimmäisenä vuonna kuusi painosta, ja sitä myytiin yli 50 000 kappaletta.


title: Feliks onnellinen

text: Kirja on käännetty ainakin englanniksi, espanjaksi, kroatiaksi, ruotsiksi, saksaksi, viroksi ja unkariksi.


title: Death Walks Behind You

text: Death Walks Behind You on brittiläisen Atomic Rooster -yhtyeen vuoden 1970 lopussa julkaistu toinen studioalbumi, joka sisältää heavy metal -vaikutteita. Albumilla on hitti ”Tomorrow Night” (sijoitus Britanniassa 11.). Levyn kuuluisimpia kappaleita ovat myös ”Death Walks Behind You” ja ”Sleeping for Years”.


title: Death Walks Behind You

text: Albumia on pidetty yhtyeen uran taiteellisena ja kaupallisena huipentumana. Levy ylsi Britanniassa listan sijalle 12, ja Yhdysvalloissa sijalle 90.


title: Death Walks Behind You

text: The Crazy World of Arthur Brown -yhtyeen jäljiltä vuonna 1969 perustettu Atomic Rooster julkaisi esikoisalbuminsa vuonna 1970. Kyseinen levy "Atomic Rooster" myi kohtalaisesti yltäen Britanniassa sijalle 49.


title: Death Walks Behind You

text: Yhtyeen laulaja-basisti Nick Graham sekä rumpali Carl Palmer kuitenkin jättivät yhtyeen, jolloin siihen liittyivät uusina jäseninä laulaja-kitaristi John Du Cann ja rumpali Paul Hammond. Tämä oli kokoonpano ennen uuden albumin, "Death Walks Behind Youn", äänittämistä.


title: Death Walks Behind You

text: "Death Walks Behind Youn" materiaali on sekoitus draamaa, ”kammottavaa pelkoa” sekä huumoria, mikä kuvasti psyykeongelmista kärsineen yhtyeen johtohahmon ja kosketinsoittajan Vincent Cranen omaa persoonaa. Musiikillisesti levy on heavy metal -vaikutteinen. Crane vastasi albumin sovituksista sekä soitti bassoraidat kosketinsoittimillaan joko vasenta kättään tai jalkiota käyttäen.


title: Death Walks Behind You

text: Avausraita ”Death Walks Behind You” on synkät sanoitukset sisältävä raskas kappale, jossa John Du Cannin kitaransoitto on tärkeässä roolissa. Sitä on pidetty eräänä ensimmäisistä esimerkeistä heavy metal -tyylistä ja kappaleen vaikutuksen on sanottu kuuluvan esimerkiksi Iron Maiden- ja Megadeth-yhtyeiden musiikissa. Riffiä, joka alkaa kappaleen pianointron jälkeen, on kutsuttu puhtaaksi death metaliksi. Kappale on albumin tunnetuimpia.


title: Death Walks Behind You

text: Vincent Crane oli pohjimmiltaan jazzmuusikko, mikä kuuluu levyn toisessa kappaleessa; ”Vug”-instrumentaalissa. Siinä on bluesahtava ja sekava komppi, johon Hammond-urut tuovat sisältöä. Kolmas raita ”Tomorrow Night” on edeltäjäänsä verrattuna yksinkertainen kappale, jossa on ”tömistelevä” komppi, jota tehostaa jatkuvasti soiva lehmänkello. Pääosassa on Cranen pianonsoitto. Kappaleesta tuli singlenä ilmestyessään hitti, ja sitä on pidetty eräänä ”pelottavimmista” rakkauslauluista, jotka ovat päässeet Britannian listalle. ”7 Streets” on John Du Cannin sävellys, jossa ovat esillä kitara sekä Vincent Cranen kirkkourkuefekti.


title: Death Walks Behind You

text: John Du Cannin panos kitaristina on vahva myös B-puolen aloittavassa ”Sleeping for Yearsissä”, josta muodostui ilmestyessään yksi Atomic Roosterin suosituimmista kappaleista. Kappale oli myös Atomic Roosterin ensimmäinen, jota Du Cann oli mukana työstämässä. Siinä sekä ”I Can't Take No Moressa” korostuu kosketinsoittaja Vincent Cranen, kitaristi John Du Cannin ja rumpali Paul Hammondin välinen vuorovaikutus. ”I Can't Take No Moresta” kaavailtiin jopa singleä, mutta lopulta yksimielisellä päätöksellä yhtye julkaisi singlenä ”Tomorrow Nightin”. ”Nobody Else” on levyn ainoa rauhallinen kappale, ja se muistuttaa esikoisalbumin kappaletta ”Winter”. Levyn päättää kahdeksanminuuttinen instrumentaali ”Gershatzer”, joka sisältää Vincent Cranen urku- ja Paul Hammondin rumpusoolon. Kappaletta on pidetty levyn ”suurena kliimaksina”. Vincent Crane kirjoitti kappaleen alun perin pelkäksi livenumeroksi, mutta lopulta se päätettiin ottaa mukaan albumille.


title: Death Walks Behind You

text: "Death Walks Behind Youn" julkaisi Britanniassa joulukuussa 1970 B&C Records, ja Yhdysvalloissa ja Kanadassa sen julkaisi erilaisella kannella varustettuna Elektra Records seuraavan vuoden puolella. Toisin kuin Amerikan-julkaisu, brittipainos oli malliltaan avattavakantinen (gatefold). Länsi-Saksassa levyn julkaisi Philips Records. Lisäksi myöhemmin on ilmestynyt lukuisia uusintapainoksia CD-formaatissa alkuperäisen LP-formaatin lisäksi. Näihin lukeutuu muun muassa vuonna 2004 ilmestynyt Expanded Deluxe Edition, joka sisältää alkuperäisen materiaalin lisäksi kuusi bonuskappaletta.


title: Death Walks Behind You

text: Albumi muodostui yhtyeen sekä taiteelliseksi että kaupalliseksi lakipisteeksi. Se ylsi brittilistalla sijalle 12 ja säilyi top 40:ssä yhteensä kahdeksan viikkoa. Yhdysvalloissa sijoitus oli 90, ja Länsi-Saksassa levy ylsi niukasti top 40:een. Lisäksi albumilta julkaistu single ”Tomorrow Night” pääsi Britanniassa sijalle 11.


title: Death Walks Behind You

text: Albumi on saanut jälkeenpäin hyviä arvosteluita. Allmusicin Dave Thompsonin mukaan "Death Walks Behind You" on Atomic Roosterin levyistä se, josta yhtye muistetaan. Hän kutsui albumia mestariteokseksi, kehui sen kansikuvaa, ja antoi arvostelussaan levylle 4.5 tähteä viidestä mahdollisesta. Rateyourmusic.com-sivuston käyttäjät puolestaan noteerasivat "Death Walks Behind Youn" vuoden 1970 107:nneksi parhaaksi albumiksi. Saman sivuston kaikkien aikojen albumien listalla levy ylsi sijalle 3 193.


title: Death Walks Behind You

text: Levyä on kutsuttu jälkeenpäin myös hard rock -genren maamerkiksi ja mestariteokseksi. Albumia pidetään Atomic Roosterin kaupallisena ja taiteellisenä huipentumana.


title: Death Walks Behind You

text:
Levyn pahaenteisessä kannessa on kuva pelokkaannäköisestä erakosta, joka on peräisin William Blaken maalauksesta Nebuchadnezzar. Levyn mukana tuli myös kuvia yhtyeen jäsenistä hautausmaalla.A-puoli
B-puoli
Lähde:Lähde:


title: Painin maailmanmestaruuskilpailut 2002 (naisten paini)

text: Vuoden 2002 painin maailmanmestaruuskilpailut järjestettiin naispainin osalta Chalkídassa Kreikassa. Painoluokkia naisilla oli seitsemän.


title: FIN

text: FIN voi tarkoittaa seuraavia asioita:


title: Scooby-Doo ja Meksikon hirviö

text: Scooby-Doo ja Meksikon hirviö () on vuonna 2003 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään kuudes suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasi Scott Jeralds ja käsikirjoitti Douglas Wood. Pääosassa ääninäyttelivät Frank Welker, Casey Kasem, Nicole Jaffe ja Heather North Kenney.


title: Scooby-Doo ja Meksikon hirviö

text: Elokuvan piirrostyyli muistutti 1970-luvun Scooby-Doo sarjoja.


title: Scooby-Doo ja Meksikon hirviö

text: Veracruzissa, Meksikossa on iltajuhlat menossa, kun yhtäkkiä Oteron koira huomaa jonkun oudon hahmon liikkuneen kujalla. Koiran lähtiessä hahmon perään, Oteron poika Jorge huomaa koiransa kadonneen ja lähtee perään. Pian mystinen otus yllättää Jorgen koiran, jolloin paikalle saapuvat myös Jorge ja hänen isänsä Alejo. Alejo ottaa poikansa ja koiran syliinsä juosten takaisin keskustaan varoittamaan muita Chupacabrasta.


title: Scooby-Doo ja Meksikon hirviö

text: Seuraavana päivänä Fredin kirjeenvaihtoystävä Alejo Otero kutsuu hänet ystävineen käymään Meksikossa. Paikalle saapuessaan Alejo esittelee heille omistamansa hotellin, sekä perheensä. Ryhmän kokoontuessa syömään paikalle saapuu Señor Fuente, joka haluaisi keskustella Alejon kanssa. Alejon äiti Dolores kertoo Fuenten yrittäneen jo jonkin aikaa ostaa heidän hotelliaan, kun Doloresin aviomiehen kuoleman jälkeen. Sillä välin Alejo kertoo ettei halua myydä hotelliaan edelleenkään, jonka myötä Fuente lähtee pois kohtelian elein. Hetken kuluttua huono sää iskee paikalle, joka pakottaa ryhmän menemään sisälle suojaan sateelta. Alejo joutuu samalla kertomaan viimeaikaisista oudoista tapahtumista, erityisesti paikallisia pelottelevasta Chupacabrasta. Tämän vuoksi Oteron omistamalla hotellissa ei ole käynyt asiakkaita.


title: Scooby-Doo ja Meksikon hirviö

text: Päivän päätteeksi Mysteeri Oy:n jäsenet ja Oteron perhe menevät nukkumaan, jolloin Shaggy ja Scooby-Doo alkavat olla peloissaan kuulemastaan hirviöstä. He alkavat kuulla outoa örinää ja alkavat käydä hysteerisenä. Fred tulee katsomaan Shaggya ja Scoobya, jotka erehtyvät pitämään Fredia hirviönä. He pakenevat takan kautta katolle, jossa Fred ja Velma odottavat heitä taskulampun kanssa. Myös he kuulivat outoja ääniä ja pian huomaavat Daphnen huoneessa olevan jokin otuksen kiiltävät silmät. Yrittäessään rynniä Daphnen huoneeseen he huomaavat silmien olleenkin CD-soittimen valot. Pian he kuulevat uudelleen outoa karjuntaa ja syöksyvät ulos mökistä. Mysteery poppoo huomaa maassa olevat hirviön jalanjäljet, jotka johtavat hotelliin. Seuraavana päivänä Mysteeri poppoo, Alejo ja Luis lähtevät etsimään salaperäistä hirviötä. Luisin vaimo Charlene antaa miehelleen hyvää onnea tuottavan medaljongin. Saapuessaan kaupunkiin Daphne ryhtyy haastattelemaan ihmisiä, jotka kertovat näkemyksiään Chupacabrasta. Haastattelujen päätteeksi he palaavat pakettiautonsa luo, jossa he huomaavat olevan mustalla kirjoitettu teksti, jossa kehotetaan heitä poistumaan kaupungista. Ryhmä huomaa tilanteen olevan todella vakava ja päättää jäädä tutkimaan kaupungin yön tapahtumia.


title: Scooby-Doo ja Meksikon hirviö

text: Fred, Velma ja Daphne lähtevät tutkimaan kaupungin länsiosaa, Alejo ja Luis matkaavat kohti kukkuloita, kun taas Shaggy ja Scooby-Doo saavat tehtäväksi tutkia kaupungin itäosaa. Kaksikko jää kuitenkin nukkumaan pakettiautoon, sillä välin kun muut lähtevät omille teilleen. Shaggyn ja Scooby-Doon nukkuessa joku henkilö käy valuttamassa heidän pakettiautonsa jarrunesteen ulos. Fred, Velma ja Daphne ovat sillä välin metsässä etsimässä Chupacabraa, mutta löytävätkin paikallisen poppamiehen El Curanderon. Mysteeri poppoo kyselee mieheltä tietämystä paikallisia pelottelevasta hirviöstä, jota poppamies pitää myyttinä. Hän kertoo todellisen hirviön olevan ahneus ja kertoo Fredin, Velman ja Daphnen täytyvän etsiä vastauksia menneestä ajasta. Poppamies myös varoittaa heitä olevan suuressa vaarassa. Sillä välin Alejo ja Luis ovat päätyneet myös metsään etsiessään Chupacabraa. Alejon nähdessä hirviön, se seuraa häntä kallion reunalle asti, jonne Alejo on pudota. Hän huutaa Luisia apuun, joka ei kuitenkaan vastaa apuun. Pian hirviö lähtee paikalta pois ja Luis ilmestyy paikalle, väittäen hirviön lyöneen hänet tajuttomaksi.


title: Scooby-Doo ja Meksikon hirviö

text: Shaggy ja Scooby-Doo lähtevät ajamaan, mutta huomaavat jarrujen olevan epäkunnossa kesken matkan. Sillä välin muut Mysteeri poppoon jäsenet, sekä Alejo ja Luis tapaavat toisensa metsässä. Pian he kuulevat kojootin ulvontaa ja hetkeä myöhemmin se juoksee heidän edestä karkuun Chupacabraa, joka ilmestyy paikalle. Ryhmä pakenee paikalta kaupunkiin, jossa he saavat huomata Shaggyn ja Scooby-Doon kadonneen. Hirviö seuraa heitä kaupunkiin saakka jossa se alkaa jahdata kaikkia. Lopulta Shaggy ja Scooby-Doo ilmestyvät pakettiautollaan Fredin, Velman, Daphnen, Alejon ja Luisin ohi, jotka hyppäävät kyytiin paeten kaupungista. Matkalla heiltä loppuu polttoaine, mutta onnekseen juuri huoltoaseman kohdalle. Samalla Daphne yrittää auttaa jääpussin kanssa Luisin mustelman kanssa, mutta mies kertoo ettei hänellä olisikaan mitään hätää. Mysteeri poppoo ajaa läpi yön museoon, jonne tapaamansa poppamies vihjaili löytyvän vastauksia kysymyksiin. Museossa he tapaavat oudon oppaan, joka johdattaa heidät auditorioon esitelläkseen Meksikon historiallisia hetkiä ja tapoja. Opas pyytää esityksen aikana Daphnea vapaaehtoiseksi uhriksi. Kaikkien yllätykseksi opas sieppaa Daphnen ja katoen savun hälvetessä. Muut Mysteeri poppoolaiset yrittävät etsiä salakäytävää ja vihjeitä. Velma löytää kankaan palasen jossa lukee "Mile Enter". Fred löytää samalla salakäytävän yrittäessään ottaa soihtua haltuunsa. Ryhmä matkaa käytävää pitkin joka johdattaa heidät Asteekkien pyramideille. He löytävät Daphnen yhden pyramidin huipulta ja yrittävät jatkaa matkaansa, kunnes joutuvat teljetyksi häkkiin. Paikalle saapuu mekaaninen kotka, joka väittää turisteille näiden ihmisten rikkoneen pyhän patsaan ja suututtaneet Jumalat. Kotka käskee turisteja jahtaamaan Mysteeri poppoon pois kaupungista. Pitkän jahtaamisen päätteeksi he pakenevat takaisin Oteron hotelliin.


title: Scooby-Doo ja Meksikon hirviö

text: Paikalle he ihmettelevät kuinka heidän jokaistaan liikettä on pystytty ennustamaan etukäteen. Samalla he juhlivat Kuolleiden päivää hautuusmaalla, jossa he saavat kuulla Doloresilta että Charlene on siepattu. Ihmiset jatkavat juhlaa asettamalla lahjoja Señor Oteron haudan päälle. Yhtäkkiä Señor Oteron aave ilmestyy paikalle kehottaen sukulaisiaan myymään hotellin ja maaperän, jonka seurauksena Chupacabra jättäisi alueen rauhaan. Alejo ei kuitenkaan usko sanaakaan sillä hänen isänsä ei puhuisi noin. Fred huomaa Luisin medaljongin olevan jäljitinlaite ja painaa siinä olevaa punaista nappia, joka lähettää matalan äänen, jonka vain Scooby-Doo kuulee hän seuraa ääntä yhdessä toisen koiran kanssa hylättyyn mökkiin, jossa luurangoksi naamioitunut mies ohjaa Señor Oteron aavetta. Koirat jäävät haukkumaan mies, kunnes asukkaat huomaavat heidän melun ja suuntaavat paikalle. Mies jää kiinni ja paljastuu olevan herra Smiley. Pian paikalle ilmaantuu myös Chupacabra, joka alkaa pelottelemaan ihmisiä. Jahtaamisen päätteeksi se sotkeutuu koristevaloihin ja kompuroi maahan. Pian paljastuu Chupacabran olevan museo-opas. Pettynyt Luis haluaa tietää minne hänen vaimonsa Charlene on kadonnut, jolloin opas kertoo että Luisin kannattaisi unohtaa koko nainen, sillä hän ei tulisi näkemään tätä enää. Velma kuitenkin huomaa jotain epäillyttävää museo-oppaassa, kun tämän hihoista tippui kahvipapuja. Pian he riisuvat naisen naamion, joka paljastuu olevan Charlene. Nainen kertoo samalla olevansa rakastunut herra Smileyn eikä Luisiin ja yritti vain mennä miehen kanssa naimisiin, jotta pääsisi käsiinsä tämän perintöön, johon kuului hotellin omistus, sekä suuri maaperän omistus. Kaksikko passitetaan vankilaan ja muut kylän asukkaat jatkavat juhlia. Samalla Luis myöntää Alejolle olleensa peloissaan kun Chupacabra jahtasi heitä metsässä, eikä siksi tullut apuun vaikka kuuli veljensä avun huudon.


title: Greylock Partners

text: Greylock Partners on yhdysvaltalainen pääomasijoitusyhtiö, joka toimii kuluttajaohjelmisto- ja yritysinfra-alan sekä puolijohdeteollisuuden varhaisen vaiheen yritysten venture capital -rahoittajana. Yhtiö on eräs alansa vanhimmista. Sen perustivat vuonna 1965 Bill Elfers ja Dan Gregory. Charlie Waite liittyi pian mukaan. Elfers ja Waite olivat alan ensimmäisen yrityksen American Research and Development Corporationin entisiä työntekijöitä.


title: Greylock Partners

text: Greylock Partnersin päätoimipaikka on Piilaaksossa Menlo Parkissa. Yrityksellä on myös toimistot San Franciscon Bay Arealla, Bostonissa, San Mateon piirikunnassa (Kalifornia) sekä Israelissa ja Intiassa. Greylock Partners hallinnoi noin 2 miljardin dollarin sijoitusomaisuutta.


title: Eliittikisat 2009

text: Eliittikisat järjestettiin vuonna 2009 viidellä paikkakunnalla: Kuortaneella, Lapualla, Lappeenrannassa, Joensuussa ja Lapinlahdella.


title: Eliittikisat 2009

text: Kuortaneen eliittikisat järjestettiin 13. kesäkuuta 2009.


title: Eliittikisat 2009

text:
Miehet
Naiset


title: Eliittikisat 2009

text: Lapuan eliittikisat järjestettiin 8. heinäkuuta 2009.


title: Eliittikisat 2009

text: Lappeenrannan eliittikisat järjestettiin 12. heinäkuuta 2009.


title: Eliittikisat 2009

text: Joensuun eliittikisat järjestettiin 22. heinäkuuta 2009.


title: Eliittikisat 2009

text: Lapinlahden eliittikisat järjestettiin 25. heinäkuuta 2009.


title: Scooby Doo ja Loch Nessin hirviö

text: Scooby-Doo ja Loch Nessin hirviö () on vuonna 2004 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään seitsemäs suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasivat Scott Jeralds ja Joe Sichta. Käsikirjoituksesta vastasivat George Doty IV, Ed Scharlach ja Mark Turosz, jotka loivat sen Joe Sichtan kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.


title: Scooby Doo ja Loch Nessin hirviö

text: Elokuva huomioitiin Annie-ehdokkuudella vuonna 2005 parhaan suoraan videolle julkaistun elokuvan kategoriassa. Se oli samalla ensimmäinen Scooby-Doo elokuva, joka käytti vuoden 2002 Scooby-Doo televisiosarjan Mysteeri Oy:n asuja.


title: Scooby Doo ja Loch Nessin hirviö

text: Suomessa elokuvan ensi-ilta nähtiin MTV3:lla 29. syyskuuta 2007.


title: Worldview: The History of a Concept

text: Worldview: The History of a Concept on kristillisen maailmankuvan tutkijan David K. Nauglen kirja maailmankuvan käsitteen historiasta.


title: Patricia Partin

text: Patricia Partin, tunnettu myös nimellä Nury Alexander, syntyi nimellä Patricia Lee Partin 4. syyskuuta 1957. Partin oli osa Carlos Castanedan kultin sisempää ryhmää. Hänen väitettiin olevan Carlos Castanedan kirjoissa esiintyvä Sininen Tiedustelija.


title: Patricia Partin

text: Partin nähtiin viimeisen kerran elossa huhtikuussa 1998, hän oli kadonnut pian Castanedan kuoleman jälkeen. Hänen sijaintiaan ei tunnettu, kunnes hänen ruumiinsa löytyi Kuolemanlaaksosta vuonna 2003 ja tunnistettiin DNA-testien avulla vuonna 2006. Kuolemansyytä ei voitu selvittää.


title: Patricia Partin

text: Patricia Partin opiskeli teatteritiedettä ennen kuin liittyi Castanedan kultin sisäpiiriin 1970-luvulla. Castanedan ohjeiden mukaan Partin katkaisi yhteytensä perheeseensä kahdenkymmenen vuoden ajaksi.


title: Patricia Partin

text: Castanedan sisäpiirin naiset pyyhkivät tyhjäksi henkilökohtaisen historiansa muuttamalla nimensä ja kieltämällä valokuvien ottamisen. Naiset myös ajoivat tukkansa lyhyeksi ja vaalensivat sen.


title: Patricia Partin

text: Vuonna 1993 Castaneda esitteli "Sinisen Tiedustelijan" hahmon. Vuonna 1995 Castaneda adoptoi Partinin nimellä Nury Alexander. 1996 tai 1997 Partin keskusteli viimeistä kertaa puhelimessa veljensä kanssa, joka oli jäljittänyt hänet Cleargreen-yhtiön kautta. Partin/Alexander esiintyi viimeistä kertaa julkisuudessa Tensegrity-työpajassa vuonna 1998.


title: Patricia Partin

text: Huhtikuun 1998 lopussa Patricia Partin lähti Los Angelesista, mukanaan Florinda Donner-Grau, Taisha Abelar, Kylie Lundahl ja Talia Bey. Heistä ei enää kuultu mitään. Kaikkien puhelinliittymät katkaistiin samana päivänä. Toukokuun alussa Partinin auto löytyi Kuolemanlaaksosta.


title: Patricia Partin

text: Castanedan kuoleman jälkeen kuultiin todistajanlausuntoja kulttimaisesta toiminnasta Castanedan tukikohdassa. Tietoja kultista julkaisi esimerkiksi Amy Wallace, joka oli ollut Castanedan seksikumppani.


title: Patricia Partin

text: 2003 Partinin luut löydettiin hänen hylätyn autonsa läheltä. Ne tunnistettiin vuonna 2006 käyttäen DNA-analyysiä.


title: Sininen hetki

text: Sininen hetki on talvinen valoilmiö, joka on havaittavissa auringon juuri laskettua, kun auringon valoa siroaa edelleen ilmakehän kautta. Silloin valo on sinertävää, koska lyhyet aallonpituudet siroavat eniten. Sininen hetki (engl. "blue hour") kestää noin 40 minuuttia, eikä sitä esiinny joka ilta muun muassa pilvisyyden vuoksi.


title: Sininen hetki

text: Sinistä hetkeä on kuvattu, paljolti saamansa romanttisen sivumerkityksen yhteydessä, eri taiteenlajeissa, kuvataiteen lisäksi muun muassa kirjallisuudessa.


title: Halo 3: ODST

text: Halo 3: ODST on Xbox 360:lle vuonna 2009 julkaistu ensimmäisen persoonan ammuntapeli. Peli sijoittuu Master Chiefin maasta lähdön ja sinne paluun aikaisiin maan tapahtumiin. Pelissä on enemmän aseita, eri henkilöitä sekä mahdollisuus kantaa enemmän kranaatteja (kolme kranaattia) kerrallaan kuin "Halo 3":ssa. Tapahtumat sijoittuvat "Halo 2":n ja "Halo 3":n tapahtumien väliin "New Mombasan" kaupunkiin. Päähenkilönä ei aiempien "Halo"-pelien tapaan ole biologisesti paranneltu supersotilas Master Chief (spartalainen), vaan tällä kertaa paikan ottaa ODST "(Orbital Drop Shock Trooper)" -erikoisjoukkojen tulokas (). Hänen suojansa ei palaudu hetken levon jälkeen, eikä ODST esimerkiksi hypi yhtä korkealle tai juokse yhtä nopeasti kuin Master Chief, eikä hän voi pitää käsissään kahta asetta. Tulokasta avustaa hänen muu tiiminsä, johon kuuluvat "Buck, Dutch, Romeo, Mickey ja Dare".


title: Halo 3: ODST

text: Hieman Master Chiefin tapaan, tulokkaan naamaa ei nähdä pelin aikana. Omaa hahmoa muokatessaan kaikkien muiden paitsi tulokkaan kypärän voi ottaa pois päästä. Kuten edeltäjässään "Halo 3":ssa, pelaaja voi muokata hahmonsa tunnusta () sekä "palvelutägiä" (), mutta hieman monipuolisemmin.


title: Tensegrity

text: Tensegrity on käsite, jota Carlos Castaneda käytti viittaamaan keksimiinsä "maagisiin liikkeisiin". Castanedan mukaan liikkeet kehittivät Meksikon intiaanishamaanit.


title: Tensegrity

text: Castaneda loi Cleargreen Incorporated -yhtiön vuonna 1995 pyörittääkseen tensegrity-liiketoimintaa. Hän julkaisi kirjan "Maagiset liikkeet" vuonna 1998. Maagiset liikkeet on ohjekirja tensegrity-liikkeiden tekemiseen. Castaneda julkaisi aiheesta myös opetusvideon.


title: Tensegrity

text: Kriitikoiden mukaan Carlos Castanedan tuotokset ovat fiktiota. Tensegrityn tapauksessa hän kriitikoiden mukaan vain uudelleentuotteisti Kiinasta peräisin olevan tai chin rahantekotarkoituksissa.


title: Tensegrity

text: Patricia Partin ja joukko muita tensegrityn harrastajia katosi Castanedan kuoleman jälkeen vuonna 1998. Myöhemmin Partinin ruumis löytyi Kuolemanlaaksosta. Hän oli ilmeisesti tehnyt rituaali-itsemurhan.


title: Tensegrity

text: Suomeen rekisteröitiin vuonna 1999 Kirkkaanvihreä ry jakamaan tietoa ja edistämään Tensegrity-harjoitusten käyttöä. Yhdistys lopetti toimintansa vuoden 2011 alussa.


title: Saturday Night Evil

text: Saturday Night Evil on Deathlike Silence -yhtyeen toinen levy. Levyn julkaisi Spinefarm Records vuonna 2009.


title: Saturday Night Evil

text: Albumi nousi Suomen virallisen listan sijalle 21.


title: Estadio La Corregidora

text: Estadio La Corregidora (yleensä vain Estadio Corregidora) on urheilustadion Querétaron kaupungissa Meksikossa. Stadion on Querétaro FCn kotistadion ja oli myös jalkapallon MM-kilpailujen 1986 pelipaikoista.


title: Stadio Friuli

text: Stadio Friuli on stadion Udinen kaupungissa Italiassa. Stadion on Udinese Calcion kotistadion. Vuonna 1976 avatun stadionin kapasiteetti on noin 41 700. Stadion oli yksi jalkapallon MM-kilpailujen 1990 pelipaikoista.


title: Hovd (kaupunki)

text: Hovd () on noin 28 000 asukkaan kaupunki läntisessä Mongoliassa. Se on samannimisen provinssin pääkaupunki. Se sijaitsee vanhan karavaanitien varrella noin 1 600 kilometriä Ulaanbaatarista länteen ja noin 200 km Ölgiistä itään Altaivuorten juurella.


title: Hovd (kaupunki)

text: Oiraattihallitsija Galdan Boshogtu-kaani perusti Hovdin alueelle maanviljelyssiirtokunnan vuonna 1685. Qing-dynastia siirsi puolestaan noin 1 000 mongolia Sisä-Mongoliasta Hovdjoen varrelle vuonna 1718. Paikalle siirrettiin mongolien ohella myös muita Kiinasta karkotettuja henkilöitä. Vuonna 1731 asutuskeskusta siirrettiin alavirtaan ja paikalle tuli kiinalaisvaruskunta. Paikka jouduttiin hylkäämään tulvan takia vuonna 1762 ja tällöin asutuskeskus siirrettiin nykyiselle paikalleen ja sen ympärille rakennettiin muuri.


title: Hovd (kaupunki)

text: Turkestanilaiset ryöstivät ja tuhosivat Hovdin vuonna 1871, mutta kaupunki rakennettiin uudelleen muutaman vuoden kuluttua. 1800-luvun loppupuolella Hovdiin oli kehittynyt kolme kaupunginosaa, varuskunta-alue "Sang-un Khota", kiinalaisten kauppiaiden keskus "Maimaching" ja Keltaisen temppelin alue eli "Tügeemel Amurjuulagchi". Hovd oli läntisen Mongolian kaupan keskus ja vuonna 1905 kaupunkiin perustettiin venäläinen konsulaatti.


title: Hovd (kaupunki)

text: Mongolian itsenäistymisen yhteydessä mongolisotajoukot hävittivät kiinalaisen varuskunnan ja ryöstivät kappa-alueen 7. elokuuta 1912. Kaupunki säilyi Länsi-Mongolian suurimpana kaupunkina, mutta sen merkitystä vähensi Uvsin ja Bajan-Ölgiin provinssien erottaminen Hovdin provinssista. Hovd nimettiin uudelleen Jargalantiksi vuonna 1931, mutta se sai vanhan nimensä takaisin vuonna 1959.


title: Erik Lindroos

text: Erik Lindroos (1906–1980) oli suomalainen arkkitehti. Hänen töistään tunnetuin on Pääposti. Postitalon suunnittelukilpailun hän voitti yhdessä Jorma Järven kanssa. Lisäksi Lindroos suunnitteli Arabian tehtaat sekä seurakuntataloja, kunnantaloja, kouluja, opistoja, pankkeja ja asuinrakennuksia. Lindroosin perheen kotitalo Munkkiniemessä vuodelta 1956 on sekin muodostunut pieneksi arkkitehtoniseksi kohteeksi.


Kiinan kansallinen yliopistojen pääsykoe eli gaokao (高考, gāokǎo) () on Manner-Kiinassa 1977 lähtien vuosittain kevätlukukauden päätteeksi järjestettävä kansallinen yliopistojen pääsykoe, johon liittyy äärimmäisen kova kilpailu. Koetta kuvataan jopa kansalliseksi pakkomielteeksi.


title: Kiinan kansallinen yliopistojen pääsykoe

text: Gaokao on käytännössä ainoa tie yliopisto-opintoihin. Se tehdään yleensä toisen asteen opintojen viimeisenä vuonna, joskin vuodesta 2001 lähtien ikärajoituksia ei ole ollut.


text: Vuonna 2006 9,5 miljoonaa haki Kiinassa yliopistokoulutukseen. Hakijoista 8,8 miljoonaa (93 %) osallistui kansalliseen pääsykokeeseen, 27 600 (0,28 %) vapautettiin pääsykokeista erityisen kyvykkyyden ansiosta. 700 000 osallistui muihin pääsykokeisiin, jotka on tarkoitettu esimerkiksi aikuisopiskelijoille.


text: Vaikka kokeen pitäisi olla periaatteessa sama koko maassa, käytännössä jokaisessa maakunnassa on paikalliseen koulutuksen tasoon sopeutettu koe. Opiskelijoiden keskuudessa on laaja käsitys siitä, että Tiibetin ja Xinjiangin kokeet ovat helpoimmat ja Shanghain ja Pekingin puolestaan vaikeimmat. Jokainen yliopisto asettaa omat provinssikohtaiset kiintiöt taatakseen muun muassa vähemmistöille ja köyhimmistä provinsseista tuleville mahdollisuuden. Oman provinssin kiintiö mitoitetaan usein väljäksi paikallisten yhteiskuntasuhteiden ylläpitämiseksi.


text: Käytännössä hakijat kilpailevat muita oman provinssinsa hakijoita vastaan. Tulostaso on kovin provinsseissa, joissa on paljon ihmisiä ja huono työtilanne. Tällaisina pidetään muun muassa Shandongin, Anhuin ja Sichuanin provinsseja. Erona näillä esimerkiksi Shanghaihin on se, että siellä epäonnistuvalle on tarjolla monenlaisia työmahdollisuuksia. Viime vuosina perheitä on jopa muuttanut toiseen provinssiin vain sen takia, että nuorelle on haluttu antaa mahdollisimman hyvä lähtöasetelma.


text: Gaokao kestää noin yhdeksän tuntia ja perustuu hyvin vahvasti ulkolukuun. Kolme viidestä pääsee pääsykoetuloksensa johdosta opiskelemaan yliopistoon, mutta kilpailu parhaisiin yliopistoihin pääsemiseksi on armoton. Varakkaammat perheet saattavat luvata porkkanaksi parhaisiin yliopistoihin pääsystä esimerkiksi auton tai 100 000 yuania käteistä (10 000 euroa). Huijaaminen ja virkamiesten lahjonta on myös yleistä. Sitä tehdään usein kustannuksia säästämättä, uusimpien teknisten apuvälineiden avulla. Vuonna 2008 huijaamisesta jäi kiinni 2 645 henkilöä. Perheiden sisäinen sosiaalinen paine menestykselle on myös suurta. Valmistautuminen voi äärimmillään tarkoittaa jopa vuoden kestävää, 14-16 tunnin päivittäistä luku-urakkaa. Ne, joilla on varaa saattavat lähteä opiskelemaan ulkomaisiin yliopistoihin pelkästä pääsykokeessa epäonnistumisen pelosta. Epäonnistuneet saattavat puolestaan ottaa pääsykokeen uusiksi, mikä tarkoittaa vuoden lisäurakkaa.


text: Menestyminen ratkaisee usein sekä opiskelupaikan, että opiskeltavan alan. Esimerkiksi "Kiinan MIT:n" eli Tsinghuan yliopiston insinöörikoulutukseen vaadittiin vuonna 2007 provinssista riippuen vähintään 680 pisteen arvoinen suoritus. Esimerkiksi koko Shandongin provinssin paras tulos oli tuona vuonna 675 pistettä. Kokeen arvosteluasteikko on 100-900 pistettä. Hakemista vaikeuttaa se, että opiskelijan on useimmissa tapauksissa tiedettävä ennen pääsykokeeseen osallistumistaan, mihin hän aikoo hakea. Vain muutamissa provinsseissa opiskelija voi muuttaa hakutoiveitaan saavuttamansa pistemäärän selviämisen jälkeen. Kaikkialla pistemäärää ei edes kerrota.


title: Suomen Alzheimer-tutkimusseura

text: Suomen Alzheimer-tutkimusseura on vuonna 1997 perustettu tieteellinen seura, jonka tarkoituksena on edistää muistihäiriöiden ja dementian, erityisesti Alzheimerin taudin tieteellistä tutkimusta, ehkäisyä ja hoitoa sekä lisätä jäsentensä ammatillisia tietoja ja taitoja ja edistää alan koulutusta Suomessa.


title: Suomen Alzheimer-tutkimusseura

text: Seura jakaa säännöllisesti apurahoja erityisesti nuorille tutkijoille.


title: Dmitri Muratov

text: Dmitri Muratov on venäläisen sanomalehden Novaja Gazetan päätoimittaja. Oppositiolehti Novaja Gazetan työntekijöistä on murhattu neljä tai viisi, tunnetuimpana heistä Anna Politkovskaja.


title: Dmitri Muratov

text: Dmitri Muratov otti kesäkuussa 2009 vastaan Helsingissä Kansainvälisen lehdistöinstituutin eli IPI:n sananvapauspalkinnon.


title: Ali Al’amin Mazrui

text:
Ali Al’amin Mazrui (24. helmikuuta 1933 Mombasa, Kenia – 12. lokakuuta 2014 Yhdysvallat) oli kenialainen filosofi, kirjailija ja toimittaja, joka tarkasteli muun muassa islamilaista kulttuuria ja kulttuurien välistä (monikulttuurista) vuoropuhelua. Afrikan filosofisena voimavarana oli hänen mukaansa "Kolmen kulttuurin perintö": afrikkalainen ajattelu, islamilaisuus ja eurooppalainen filosofia.
Mazruin tutkimusaiheita olivat Afrikan politiikka, kansainvälinen poliittinen kulttuuri, poliittinen islam, pohjoisen ja etelän suhteet sekä globaalinen syrjintä. Hän kirjoitti yli 20 kirjaa ja satoja artikkeleja tieteellisiin julkaisuihin. Hän kuului yli 20 tieteellisen julkaisun toimituskuntiin.


title: Ali Al’amin Mazrui

text: Mazrui kävi koulunsa Mombasassa, Keniassa ja opiskeli Englannissa sekä väitteli (DPhil) Oxfordissa vuonna 1966. Mazrui toimi Makereren yliopistossa Kampalassa, Ugandassa muun muassa valtiotieteellisen tiedekunnan dekaanina. Hänelle tuli pakkomuutto vuonna 1973 Idi Aminin noustua valtaan. Vuodesta 1974 Mazrui toimi Michiganin yliopiston professorina ja nimitettiin Center for Afroamerican and African Studies johtajaksi (1978–1981). Vuodesta 1989 Mazrui toimi New Yorkin valtion yliopiston Albert Schweitzer -oppituolin professorina. Mazrui nimettiin yhdeksi aikansa sadasta globaalista vaikuttajasta Prospect ja Foreign Policy -lehtien lukijakyselyssä vuonna 2005 (The 2005 Global Intellectuals Pol).


title: Ali Al’amin Mazrui

text: Mazrui tuli tunnetuksi afrikkalaisen sosialismin ja marxismin kriitikkona 1960- ja 1970-luvuilla. Hänen mukaansa kommunismi oli tuontitavaraa Afrikassa siinä missä muutkin Euroopasta tuodut talousmallit. Hänen mukaansa perinteinen afrikkalainen liberalismi toimii maanosassa paremmin kuin uudet eurooppalaiset aatteet. Hän ei kuitenkaan hylännyt muita kulttuurivaikutteita. Islamilaisuudesta ja eurooppalaisuudesta pitää ottaa se mikä niissä on rakentavaa. Tätä ajatusta "kolmen kulttuurin perinnöstä" hän perusteli laajasti televisiosarjassa ja kirjassaan "The Africans: A Triple Heritage". Samaan aikaan hän oli myös nykyisen maailmanjärjestyksen kriitikko. Kapitalismi järjestelmänä riistää Afrikkaa eikä länsi noudata omia liberaaleja periaatteitaan.


title: Ali Al’amin Mazrui

text: Mazrui tuli tunnetuksi myös islamin ja islamismin kriitikkona. Hän näki lännen puuttumisen kehitysmaiden asioihin kuten osallistumisen Irakin sotaan johtavan fanaattiseen islamilaiseen isänmaallisuuteen. Mazruin mukaan perinteiseen afrikkalaiseen ajatteluun ei kuulu terrorismi ja väkivalta, mutta islam on antanut afrikkalaisille imperialismin vastaisia malleja. Hän ei nähnyt šariaa periaatteessa länsimaisen demokratian vastaisena, vaikka siitä on nyt myös Somaliassa tullut fanaattisen islamistin ase.


title: Ali Al’amin Mazrui

text: Hän oli myös Israelin kriitikko, joka näki Israelin menestyksen ja tuotantovoimien tehokkuuden johtuvan eurooppalaisen kulttuurin vaikutuksesta. Hän osoitti jo ennen Jimmy Carteria Israelin palestiinalaiskysymyksen ja Etelä-Afrikan apartheidin samankaltaisuuden. Rotuerottelun toivat Afrikkaan eurooppalaiset. Orjuuskaan ei Afrikassa ole perustunut rotuun, vaan orja on yhtä hyvin voinut olla valkoinen, aasialainen tai musta. Mazruin mukaan afrikkalaiseen ajatteluun kuuluu laajempi suvaitsevaisuus kuin eurooppalaiseen. Muukalaiset ja heidän uskontonsa ovat olleet tervetulleita Afrikkaan. Myöskään naisten osaamista ei ole kyseenalaistettu Afrikassa. Naiset ovat olleet Afrikassa johtotehtävissä siinä missä miehet jo kauan ennen kuin Euroopassa tulivat naiset ministereiksi.


title: Ali Al’amin Mazrui

text: Mazrui tuotti filosofista ajatteluaan valottavan televisiosarjan "The Africans: A Triple Heritage" yhdessä BBC:n, WETA-TV:n (Washington) ja Nigerian television kanssa. Televisiosarjaan liittyi myös kirja "The Africans: A Triple Heritage", jonka julkaisivat BBC Publications ja Little, Brown and Company yhdessä.


title: Ali Al’amin Mazrui

text: Mazrui työskenteli professorina, luennoitsijana ja asiantuntijana useissa yliopistoissa. Hän toimi Albert Luthuli -oppituolin professorina Josin yliopistossa Nigeriassa, Andrew D. White -oppituolin professorina Cornellin yliopistossa ja kanslerina Kenyatta yliopistossa, Nairobissa, Keniassa. Vuonna 1999 Mazrui jäi eläkkeelle Walter Rodney -oppituolin professuurista Guyanan yliopistosta, Georgetownissa. Mazrui toimi vierailevana luennoitsijana Stanfordin yliopistossa, Chicagon yliopistossa, Colgaten yliopistossa, McGill-yliopistossa, Singaporen kansallisessa yliopistossa, Oxfordin yliopistossa, Harvardin yliopistossa, Ohion osavaltionyliopistossa ja muissa laitoksissa muun muassa Kairossa, Australiassa, Leedsissä, Nairobissa, Teheranissa, Denverissä, Lontoossa, Bagdadissa ja Sussexissa. lisäksi Mazrui toimi African Studies Associationin (USA) puheenjohtajana ja Maailmanpankin erityisasiantuntijana.


title: Malakiittimedestäjä

text: Malakiittimedestäjä ("Nectarinia famosa") on eteläisessä Afrikassa tavattava medestäjiin kuuluva varpuslintu.


title: Malakiittimedestäjä

text: Kooltaan malakiittimedestäjäkoiras on naarasta suurempi. Koiras on noin 25 cm ja naaras noin 15 cm pitkä. Koiras on väriltään kirkkaan metallinhohtoisen vihreä.Mustien siipien kupeessa on keltaiset laikut, jotka eivät yleensä ole näkyvissä. Koiraan kaksi keskimmäistä pyrstösulkaa ovat muita pitemmät. Naaras ja nuori malakiittimedestäjäkoiras ovat väriltään selästään harmaita ja vatsastaan kellertäviä. Malakiittimedestäjän nokka on hyvin pitkä ja alaspäin kaartuva.


title: Malakiittimedestäjä

text: Malakiittimedestäjää tavataan laajalla alueella, joka ulottuu Sudanin ja Eritrean eteläosista Afrikan eteläkärkeen ja lisäksi lesothosta, Swazimaasta ja Zimbabwesta. . Lajin elinympäristöä ovat eteläiselle Afrikalle tyypilliset pensaikkoiset kasvillisuusvyöhykkeet kuten fynbos ja karoo. Laji elää rannikolta vuoristoon aina 2 800 metrin korkeuteen.


title: Malakiittimedestäjä

text: Malakiittimedestäjät elävät yleensä yksin, mutta saattavat kerääntyä jopa 1000 yksilön parviin ruokaillessaan. Laji on erityisen tarkka reviiristän ja varsinkin koiraat voivat olla hyvinkin aggressiivisia muita lintuja kohtaan. Ovaalimaisen pesänsä laji rakentaa pensaiden suojaan. Naaras munii kahdesta kolmeen vihreää, tummapilkullista munaa, joita vain se hautoo kaksi viikkoa. Koirasmalakiittimedestäjä osallistuu poikasten ruokintaan.


title: Malakiittimedestäjä

text: Ravintonaan malakiittimedestäjät käyttävät kasvien mettä. Erityisesti laji ruokailee proteoilla ja lobelioilla. Lisäksi laji pyydystää hyönteisiä erityisesti poikasten ruuaksi.


title: Duane Carter

text: Duane Carter (5. toukokuuta 1913 Fresno – 7. toukokuuta 1993 Indianapolis) oli yhdysvaltalainen Indianapolis 500 -kuljettaja. Hän osallistui yhteensä 11 Indianapolis 500 -kilpailuun kausina 1948–1955, 1959–1960 ja 1963. Hän saavutti yhteensä 6,5 MM-pistettä ja yhden palkintosijan, jonka hän jakoi Sam Hanksin kanssa vuoden 1953 kilpailussa. Carter ajoi yhteensä 4 300 mailia eli 6 900 km johtamatta kertaakaan kilpailua. Hän on tässä tilastossa neljäntenä.


title: Duane Carter

text: Carter ajoi urallaan myös Midget cars ja Sprint cars -sarjoissa. Hänet valittiin National Sprint Car Hall of Fameen vuonna 1991 ja National Midget Auto Racing Hall of Fameen vuonna 1989.


title: Duane Carter

text: Carterin poika Pancho kilpaili myös Indycars-sarjoissa.


title: Bill Cantrell

text: William "Wild Bill" Cantrell (31. tammikuuta 1908 West Point, Kentucky – 22. tammikuuta 1996) oli yhdysvaltalainen Indianapolis 500- ja Powerboat-kuljettaja. Hän osallistui kolmeen Indianapolis 500 -kilpailuun kausina 1948–1950. Hän oli parhaimmillaan maalissa 16., vaikka keskeytti kaikissa kilpailuissaan. Hänet luokitellaan F1-kuljettajaksi, koska Indianapolis 500 kuului F1-sarjaan vuosina 1950–1960.


title: Bill Cantrell

text: Cantrell voitti vuoden 1949 hydroplane Gold Clubin Detroitissa.


title: Campeonato Brasileiro Série A:n kausi 2008

text: Campeonato Brasileiro Série A:n 38. kausi alkoi 10. toukokuuta 2008 ja päättyi 7. joulukuuta 2008. Kaudella oli mukana 20 joukkuetta ja se pelattiin kaksinkertaisena.


British Columbia Amateur Hockey Association on jääkiekko-organisaatio, joka toimii Kanadan jääkiekkoliiton alaisena kaupungeissa Brittiläinen Kolumbia ja Yukon. Yhteensä siinä pelaa 55 000 pelaajaa.


title: Campeonato Brasileiro Série A:n kausi 2009

text: Campeonato Brasileiro Série A:n 39. kausi alkoi 9. toukokuuta 2009 ja päättyi 6. joulukuuta 2009. Kaudella oli mukana 20 joukkuetta ja se pelattiin kaksinkertaisena.


title: Victor Leandro Bagy

text: Victor Leandro Bagy tai yksinkertaisesti Victor (s. 21. tammikuuta 1983 Santo Anastácio, São Paulon osavaltio, Brasilia) on brasilialainen jalkapallomaalivahti. Hän edustaa tällä hetkellä Brasilian pääsarjassa Atletico Mineiron seuraa. Victor aloitti uransa Paulista-joukkueessa, jossa hän myös voitti Copa do Brasilin. Vuonna 2008 hän siiryi Grêmioon. Gaúchossa Victor loukkaantui, jonka takia Marcelo Grohe sai peliakaa. Hän palasi joukkueensa maalivahdiksi Brasileirãon alussa.


title: Victor Leandro Bagy

text: 21. toukokuuta 2009 Victor kutsuttiin Brasilian kokoonpanoon vuoden . Lisäksi hänet kutsuttiin maansa kokoonpanoon vuoden 2009 Maanosaliittojen cupiin.


title: Hinnerjoen vaakuna

text: Hinnerjoen vaakuna on saanut aiheensa kunnan alueelta tehdyistä kivikautisista esinelöydöistä. Kivikautisia asuinpaikkoja on Hinnerjoen alueelta rekisteröity kuusi, joihin vaakunan vasarakirveen päät viittaavat.


title: Hinnerjoen vaakuna

text: Vaakunan selitys on ”sinisessä kentässä vieretysten kolme hopeista, paaluittaista, kivistä vasarakirveen päätä.” Vaakunan on suunnitellut Gustaf von Numers, ja se vahvistettiin käyttöön 4. toukokuuta 1953. Vaakuna jäi epäviralliseksi kotiseutuvaakunaksi 1970 Hinnerjoen liityttyä Euraan.


title: Bambang Pamungkas

text: Bambang Pamungkas (s. 10. kesäkuuta 1980 Salatiga, Keski-Jaava) on indonesialainen jalkapallohyökkääjä. Hän on pelannut ammattilaisseuroissa Indonesiassa, Malesiassa ja Alankomaissa. Lisäksi hän on Indonesian jalkapallomaajoukkueen jäsen.


title: Elie Aiboy

text: Elie Aiboy (s. 20. huhtikuuta 1979 Jayapura, Länsi-Papua) on indonesialainen jalkapalloilija. Hän on pelannut Indonesian jalkapallomaajoukkueessa vuodesta 2001. Hänen seuroinaan ovat olleet PSB Bogor (Indonesia), Persipura Jayapura (Indonesia), Semen Padang (Indonesia), Persija Jakarta (Indonesia), Selangor FA (Malesia), Arema Malang (Indonesia) ja PSMS Medan (Indonesia).


title: Abdulaziz Khathran

text: Abdulaziz Khathran (; s. 31. heinäkuuta 1973 Mekka) on saudiarabialainen jalkapalloilija. Hänen ammattilaisseuroinaan ovat olleet Al-Shabab ja Al-Hilal. Hän osallistui Saudi-Arabian jalkapallomaajoukkueen pelaajana maailmanmestaruuskilpailuihin vuosina 2002 ja 2006.


title: Stadio San Nicola

text: Stadio San Nicola on monikäyttöinen stadion Barin kaupungissa Italiassa. Se on jalkapalloseura AS Barin kotistadion. Stadion oli myös yksi jalkapallon MM-kilpailujen 1990 pelipaikoista sekä kilpailujen pronssiottelun ottelupaikka.


title: Cody

text: Cody voi viitata seuraaviin asioihin:


title: Hannu Asikainen

text: Hannu Asikainen (s. 12. tammikuuta 1948) on entinen suomalainen jalkapalloilija.


title: Hannu Asikainen

text: Keskikentällä pelannut Asikainen edusti urallaan Valkeakosken Hakaa 1964–1970 ja Tampereen Ilves-Kissoja sekä sen seuraajaa Tampereen Ilvestä 1971–1976. Hän voitti Hakassa SM-pronssia 1966. Haka voitti myös Suomen mestaruuden 1965, mutta Asikainen ei pelannut kauden aikana yhtään ottelua. Kaikkiaan Asikainen pelasi 10 kauden aikana 138 pääsarjatason ottelua, joissa hän teki viisi maalia.


title: Hannu Asikainen

text: Maajoukkueessa Asikainen pelasi vuonna 1972 yhden maaottelun.


title: Toivo Asikainen

text: Toivo Asikainen (18. toukokuuta 1913 – 4. heinäkuuta 1999) oli suomalainen jalkapalloilija.


title: Toivo Asikainen

text: Keskustukena pelannut Asikainen edusti urallaan mestaruussarjassa ja 1. divisioonassa pelannutta Viipurin Susia 1937–1948 ja 1. divisioonan Hyvinkään Palloseuraa 1949. Hän voitti Susissa Suomen mestaruuden 1940. Kaikkiaan Asikainen pelasi kahdeksan kauden aikana 85 pääsarjatason ottelua, joissa hän teki kaksi maalia.


title: Toivo Asikainen

text: Maajoukkueessa Asikainen pelasi vuonna 1940 kaksi maaottelua.


title: Toivo Asikainen

text: Toivo Asikaisen isä Alppo Asikainen voitti painissa olympiapronssia Tukholmassa 1912.


title: Foxboro Stadium

text: Foxboro Stadium tai Foxborough Stadium (ennen myös Schaefer Stadium ja Sullivan Stadium) oli monikäyttöinen urheilustadion Foxboroughin kaupungissa, Massachusettsin osavaltiossa, Yhdysvalloissa. Stadion purettiin vuonna 2002 ja sen tilalle rakennettiin Gillette Stadium. Stadion oli NFL-seura New England Patriotsin sekä jalkapalloseura New England Revolutionin kotistadion. Stadion oli myös yksi jalkapallon MM-kilpailujen 1994 sekä naisten jalkapallon MM-kilpailujen 1999 pelipaikoista.


title: Marika Visakorpi

text: Marika Anneli Visakorpi (s. Helsinki) on suomalainen poliitikko (kristillisdemokraatit) ja juristi. Hän valmistui oikeustieteen kandidaatiksi (OTK) Helsingin yliopistosta. Sittemmin hän on toiminut syyttäjänä Keski-Suomessa vuodesta 1998.


title: Marika Visakorpi

text:
Visakorpi on istunut Jyväskylän kaupunginvaltuustossa vuodesta 2004. Hänet valittiin kaupunginvaltuustoon myös vuoden 2017 kuntavaaleissa, joissa hän sai 1 051 ääntä.
Visakorpi on Keski-Suomen maakuntavaltuuston jäsen. Hän on toiminut myös KD-naisten puheenjohtajana.


title: Daddy Cool

text: Daddy Cool on saksalaisen Boney M. -yhtyeen kappale ja järjestyksessään toinen single vuodelta 1976. Se julkaistiin myös Boney M:n debyyttialbumilla "Take the Heat off Me". Kappaleesta on sittemmin tehty useita versioita.


title: Daddy Cool

text: Single julkaistiin sekä 7 että 12 tuuman vinyylisinglenä. Siitä muodostui Boney M:n ensimmäinen Länsi-Saksassa listalle noussut kappale, ja samalla listaykkönen kahdentoista viikon ajaksi. Se nousi listan kärkeen myös Sveitsissä (12 viikkoa), Norjassa (10 viikkoa), Ruotsissa (6 viikkoa), Belgiassa ja Itävallassa. Britanniassa sijoitus oli kuudes. Yhdysvalloissa se ylsi Billboard-listalla 65:nneksi ja Dance Music/Club Play Singles -listalla sijalle 11 yhdessä kappaleiden ”Take the Heat off Me” ja ”Fever” kanssa.


title: Daddy Cool

text: Alkuperäisen singlen B-puolella oli cover-versio Bob Marley & The Wailersin kappaleesta ”No Woman, No Cry”.


title: This Is Us (Backstreet Boysin albumi)

text: "This Is Us" on Backstreet Boys -poikabändin vuonna 2009 julkaistu seitsemäs studioalbumi. Albumi on yhtyeen toinen levy nelihenkisenä yhtyeenä sitten Kevin Richardsonin erottua yhtyeestä. "RCA Records"in on tarkoitus julkaista albumi 5. lokakuuta 2009 Isossa-Britanniassa, Jiven 6. lokakuuta 2009 USA:ssa, sekä Sony Musicin myöhemmin maailmanlaajuisesti.


title: This Is Us (Backstreet Boysin albumi)

text: Albumilla yhtye on jälleen yhdistänyt voimansa entisen sovittajan ja tuottaja Max Martinin kanssa.


title: This Is Us (Backstreet Boysin albumi)

text: Ryhmä on työskennellyt myös tuottaja/sanoittaja RedOnen kanssa, joka on Lady Gagan ykköshittien "Just Dance" ja "Poker Face" takana. RedOne tuotti "This Is Us" -albumin pääsinglen "Straight Through My Heart", joka julkaistiin radioissa elokuussa ja digitaalisena latauksena ja CD:nä syyskuussa.


title: This Is Us (Backstreet Boysin albumi)

text: 1. toukokuuta 2009 Backstreet Boysin tuotantoyhtiö julkaisi huolensa faktasta että neljä levytettyä kappaletta oli vuotanut Internetiin. Haastattelussa A.J. McLean sanoi, että ryhmä oli "harmissaan siitä, että musiikkia vuoti erityisesti ylimääräisen huolenpidon takia, jonka oli tarkoitus pitää levy salassa". Lopulta ryhmä käytti kuitenkin takaiskua vuodoista näyttääkseen albumin suunnan. McLean kuvasi albumia popin ja R&B:n sekoitukseksi, joka sisältää enemmän 'uptempo'-kappaleita live-esiintymisistä ja kiertueelta. Ensimmäinen single "Straight Through My Heart" esitettiin ensimmäisen kerran 15. elokuuta 2009 "KTU Beatstock":issa New Yorkissa.


title: This Is Us (Backstreet Boysin albumi)

text: Paljastettiin myös, että pääsingle valittiin viiden tai kuuden kappaleen joukoista. Kuten muutkin samaa levy-yhtiöt käyttävät (Jordin Sparks, Britney Spears ja Ciara) yhtye julkaisee albumistaan sekä tavallisen, että deluxe version. Deluxe-versio (Japanissa rajoitettu erä) sisältää DVD-bonusmateriaalia, muttei lainkaan bonus-kappaleita.


title: This Is Us (Backstreet Boysin albumi)

text: Kuten muilla Sonyn artisteilla Jordin Sparksilla, Britney Spearsilla ja Ciaralla, myös Backstreet Boysien albumista on saatavilla useita erilaisia erikois- ja deluxe-versioita. Deluxe-versio sisältää live-esityksiä edellisistä singleistä O2 Areenalla esitettyinä, sekä musiikkivideon albumin ensimmäisesta siglestä.Levy sisältää pääasiassa videomateriaalia ryhmän Lontoon esiintymisestä O2 Arenalla.


title: Stanford Stadium

text: Stanford Stadium on monikäyttöinen urheilustadion Stanfordin kaupungissa Kaliforniassa, Yhdysvalloissa. Stadionilla on järjestetty mm. Super Bowl XIX, jalkapallon MM-kilpailujen 1994, naisten jalkapallon MM-kilpailujen 1999 sekä vuoden 1984 olympialaisten otteluita.


title: Anders Backman

text: Anders Backman (s. 6. helmikuuta 1954 Kaarlela) on entinen suomalainen jalkapalloilija.


title: Anders Backman

text: Hyökkääjänä pelannut Backman edusti urallaan mestaruussarjassa ja I divisioonassa pelanneita Gamlakarleby Bollklubbia ja Kokkolan Pallo-Veikkoja. GBK:ssa hän pelasi 1972–1978 ja KPV:ssa 1979–1985. Tämän jälkeen Backman pelasi vielä muutaman kauden alemmissa sarjoissa TUS:n ja BK-48:n riveissä. Kaikkiaan Backman pelasi 7 kauden aikana 154 pääsarjatason ottelua, joissa hän teki 42 maalia.


title: Anders Backman

text: Maajoukkueessa Backman pelasi vuosina 1979–1982 neljä A-maaottelua, joissa hän teki yhden maalin.


title: Grahovon piiri

text: Grahovon piiri (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 971 neliökilometriä.


title: Grahovon piiri

text: Vuonna 2010 piirissä oli runsas 9 300 asukasta. Hallinnollinen keskus on Grahovon kylä. Piiriin kuuluu 8 maalaiskuntaa.


title: Grahovon piiri

text: Piiri sijaitsee Udmurtian lounaisosassa. Lännessä se rajoittu Kiznerin, pohjoisessa Možgan ja idässä Alnašin piireihin sekä etelässä Tatarstaniin.


title: Grahovon piiri

text: Seudun itäosa sijaitsee Možgan ylängöllä ja länsiosa Umjakjoen laaksossa. Pinta-alasta 60 % on maatalousmaata ja 35 % metsää. Piirikeskuksesta on matkaa tasavallan pääkaupunkiin Iževskiin 160 kilometriä.


title: Grahovon piiri

text: Asukkaista 42,3 % on venäläisiä, 36,6 % udmurtteja, 10,9 % mareja, 6,1 % krjašeneita ja 3,3 % tšuvasseja.


title: Grahovon piiri

text: Pääelinkeino on maatalous, joka on keskittynyt maidon ja lihan tuotantoon sekä viljakasvien viljelyyn. Seudulla harjoitetaan myös öljyn porausta.


title: Grahovon piiri

text: Piirin etnisillä ryhmillä on omat kulttuuriseuransa ja kansanperinneryhmänsä. Paikallislehtenä ilmestyy venäjänkielinen "Selskaja nov".


title: Jeonju World Cup Stadium

text: Jeonju World Cup Stadium (myös Jeonju Castle, Jeonjuseong) on jalkapallostadion Jeonjussa Etelä-Koreassa.


title: Jeonju World Cup Stadium

text: Stadionilla pelattiin muutama ottelu jalkapallon MM-kilpailuissa 2002.


title: Geovanni

text: Geovanni Deiberson Maurício eli Geovanni (s. 11. tammikuuta 1980 Acaiaca, Minas Gerais, Brasilia) on brasilialainen jalkapalloilija. Pelipaikaltaan Geovanni on hyökkäävä keskikenttäpelaaja, mutta hän pystyy pelaamaan myös puhtaasti hyökkääjänä. Hän edustaa Major League Soccerin San Jose Earthquakesiä.


title: Geovanni

text: Cruzeirossa pelatessaan Geovannista uskottiin tulevan todellinen supertähti Brasilialle. Hänet lainattiin América Mineirolle kaudeksi 1998–1999 ja lopulta espanjalainen FC Barcelona hankki hänet riveihinsä 18 miljoonan euron siirtosummalla.


title: Geovanni

text: Vuonna 2003 Geovanni vuokrattiin SL Benficalle Portugaliin, ja lopulta Benfica päätyi ostamaan hänet kokonaan riveihinsä hyvien näyttöjen vuoksi. Benficassa Geovanni viihtyi 2003–2006, kunnes hän palasi kotimaahansa, ja entiseen seuraansa Cruzeiroon. Cruzeirossa Geovanni pelasi vain 12 ottelua, kunnes siirtyi kesäkuussa 2007 Englantiin, Manchester Cityn riveihin, jossa hän pelasi 19 ottelua ja teki 3 maalia. Kesällä 2008 Geovanni siirtyi nousijajoukkue Hulliin, jossa hän saman tien ottelussa Fulhamia vastaan teki Hull Cityn kaikkien aikojen ensimmäisen Valioliiga-maalin.


title: Geovanni

text: Elokuussa 2010 Geovanni siirtyi yhdysvaltalaiseen San Jose Earthquakesiin, jossa hänestä tuli seuran historian ensimmäinen niin sanottu designated player.


title: Geovanni

text: Geovanni oli edustamassa Brasilian alle 23-vuotiaiden joukkuetta vuoden 2000 kesäolympialaisissa. Brasilia voitti kaikki alkulohkonsa ottelut, mutta hävisi puolivälierissä Kamerunille, joka voitti myöhemmin olympiakultaa. Miesten joukkueessa Geovanni debytoi vuonna 2001 Copa America -turnauksessa.


title: Disco Infiltrator

text: "Disco Infiltrator" on LCD Soundsystemin kappale, joka julkaistiin nimikkoalbumillaan vuonna 2005. Singlen b-puoli ""Slowdive"" on cover-versio Siouxsie and the Bansheesin samannimisestä kappaleesta.


title: Mario & Luigi: Bowser’s Inside Story

text: Mario & Luigi: Bowser's Inside Story (Japanissa nimellä "Mario & Luigi RPG 3") on helmikuussa 2009 julkaistu "Mario"-roolipeli Nintendo DS:lle. Pelissä Mario ja Luigi seikkailevat Bowserin sisällä, ja myös Shroobit tekevät pienen paluun. Peli julkaistaan päivitettynä vuonna 2019 Nintendo 3DS:lle.


title: Mario & Luigi: Bowser’s Inside Story

text: Hirveä Blorbs-tauti saa Toadit paisumaan, jolloin Prinsessa Peach pitää hätäkokouksen. Mikään ei näytä toimivan ja Bowser tulee jälleen kidnappaamaan prinsessan, mutta saa köniin Mariolta. Pahamaineinen Fawful yrittää vallata Sienivaltakunnan petkuttamalla Bowseria syömään taikasienen. Sieni saa Bowserin imaisemaan sisäänsä kaiken ympärillään, mukaan lukien Marion, Luigin ja Peachin. Mariolla ja Luigilla on tehtävänä pelastaa Peach ja muut sienivaltakuntalaiset sekä päästä pois Bowserin vatsasta. Pelissä pelataan Bowserilla, Mariolla ja Luigilla. Välillä Marion ja Luigin täytyy auttaa Bowseria sisältäpäin.


title: Estadio Heliodoro Rodríguez López

text: Estadio Heliodoro Rodríguez López on jalkapallostadion Teneriffalla Espanjan Kanariansaarilla. Se sijaitsee saaren pääkaupungin Santa Cruzin keskustassa. Stadionin yleisökapasiteetti on 24 000, ja se toimii paikallisen jalkapalloseuran Club Deportivo Tenerifen kotistadionina. Kentän mitat ovat 107 x 70 metriä, mikä tekee siitä kenttäpinta-alaltaan Kanariansaarten suurimman jalkapallostadionin.


title: Estadio Heliodoro Rodríguez López

text: Stadion avattiin 25. heinäkuuta 1925 Tenerifen ja grancanarialaisen Marinon välisellä ottelulla. Sen yleisökapasiteetti oli tuolloin 7 000, ja se tunnettiin yksinkertaisesti nimellä Stadium. Nykyisen nimensä stadion sai vuonna 1950 seuran puheenjohtajana vuosina 1946–1950 toimineen Heliodoro Rodríguez Lópezin mukaan, joka aloitti ensimmäiset suuret uudistustyöt stadionilla. Sittemmin stadionia on laajennettu ja uudistettu useita kertoja, viimeksi vuonna 2001. Stadionin omistaa Teneriffan saarihallitus, joka osti sen velkaantuneelta seuralta vuonna 1970.


title: Estadio Heliodoro Rodríguez López

text: Heliodoro Rodríguez Lópezilla on pelattu Espanjan korkeimman sarjatason Primera Divisiónin otteluita vuosina 1961–1962, 1989–1999, 2001–2002 ja 2009–2010. Espanjan jalkapallomaajoukkue on pelannut stadionilla kolmesti. Stadion toimii ajoittain myös konserttipaikkana, ja muun muassa Juanes, Maná ja Shakira ovat konsertoineet sillä.


title: Nashua (New Hampshire)

text: Nashua on kaupunki New Hampshiren osavaltiossa Yhdysvalloissa. Kaupunki on perustettu 1600-luvulla ja sittemmin se kasvoi tekstiiliteollisuuden ympärille. Vuoden 2010 väestönlaskennan mukaan Nashuan asukasluku oli 86 494.


title: Nashua (New Hampshire)

text: Nashua sijaitsee New Hampshiren osavaltion eteläosassa lähellä Massachusettsin vastaista rajaa. New Hampshiren puolella matkaa Manchesterin kaupunkiin pohjoisessa on noin 24 kilometriä. Kaupunki on kasvanut Merrimack-joen itärannalle joen laaksossa ja Nashua-joki virtaa kaupungin läpi itä-länsisuunnassa.


title: Nashua (New Hampshire)

text: Kesät alueella ovat tavallisesti lämpimiä. Ilma kylmenee syksyllä ja tavlet ovat kylmiä. Lumen sadanta sattaa olla runsasta.


title: Nashua (New Hampshire)

text: Ennen eurooppalaistaustaisten siirtolaisten saapumista nykyisen Nashuan alueella eli algonkin-kansoihin kuuluneita intiaaneja. Ensimmäiset eurooppalaiset siirtolaiset saapuivat alueelle Massachusettsista perustamaan uutta siirtokuntaa vuonna 1652. Ensimmäinen vakinainen asutus alueelle syntyi kuitenkin vasta vuonna 1673 ja tuolloin paikkaa kutsuttiin nimellä Dunstable. Siirtokunnan kasvu oli pitkään hidasta etenkin intiaanien kanssa käytyjen sotien takia, sekä huonojen liikenneyhteyksien takia. Rajasopimus vuonna 1741 teki Nashuasta osan New Hampshirea.


title: Nashua (New Hampshire)

text: Vuonna 1804 Merrimack-joki liitettiin Bostonin satamaan Middlesexin kanaalin kautta ja vuonna 1824 perustettiin Nashua Manufacturing -tekstiilitehdas. Nashua alkoi kasvaa ja paikalle saapui irlantilaisia ja kanadanranskalaisia siirtolaisia. Nashua sai nykyisen nimensä vuonna 1837 erään intiaaniheimon mukaan. Yhdysvaltain sisällissodan sytyttyä Nashua tuotti puuvilla-asusteita Pohjoisvaltioiden sotilaille. Kun tehtaat liitettiin Bostoniin vielä rautateillä, paikalle saapui kreikkalaisia, puolalaisia ja liettualaisia maahanmuuttajia. Nashuan Concord Street täyttyi tehtaiden omistajien kartanoista.


title: Nashua (New Hampshire)

text: Tekstiiliteollisuus kärsi 1900-luvulle tultaessa kilpailusta tehtaiden kanssa etelästä, sekä lopulta tekokuitujen keksimisestä. Nashua Manufacturing Company jouduttiin sulkemaan vuonna 1948. Nashuan onnistui kuitenkin houkutella esimerkiksi raskasta teollisuutta ja korkean teknologian teollisuutta menetetyn tekstiiliteollisuuden tilalle.


title: Nashua (New Hampshire)

text: Nashuassa toimii nykyisin useita teollisuusyrityksiä eri aloilla. Alueen korkean teknologian tuotantoon kuuluvat esimerkiksi eri elektroniikka- ja tietokoneiden osat. Nashua on myös oman lähialueensa vähittäiskaupan ja palvelujen keskus. Paikallista yritysveron ja palkkojen tasoa on pidetty kohtuullisina. Kaupungin suurimpiin työnantajiin kuuluvat esimerkiksi BAE Systems, Southern New Hampshire Medical Center, St. Joseph Hospital and Trauma Center, Teradyne ja Hewlett-Packard. Kaupungissa toimii myös liittovaltion kalahautumo.


title: Nashua (New Hampshire)

text: Kotitalouksien keskimääräiset vuosittaiset ansiot Nashuassa aikavälillä 2012–2016 olivat 68 944 USD ja henkilöä kohden 33 896 USD. 11 % väestöstä eli köyhyysrajan alapuolella.


title: Nashua (New Hampshire)

text: Nashuan asukasluku oli vuoden 2010 väestönlaskennan mukaan 86 494 ja vuoden 2017 arvion mukaan 88 341. Kaupungin asukkaista 84,6 % oli taustaltaan valkoisia, 3,1 % afroamerikkalaisia, 12,3 % latinoja mistä tahansa rodusta ja 7,3 % aasialaisia. 20 % kaupungin asukkaista puhui kotonaan jotakin muuta kieltä, kuin englantia ja 14,8 % kaupungin asukkaista oli syntynyt ulkomailla.


title: Nashua (New Hampshire)

text: Nashuassa toimii katolilainen Rivier College.


title: Cruzeiro Esporte Clube

text: Cruzeiro Esporte Clube on vuonna 1921 perustettu brasilialainen jalkapalloseura Belo Horizontesta, Minas Geraisin osavaltiosta. Cruzeiro on pääasiallisesti jalkapalloseura, mutta sillä on toimintaa myös lentopallossa, yleisurheilussa, boccessa ja keilailussa.


title: Cruzeiro Esporte Clube

text: Cruzeiro on voittanut Brasilian mestaruuden 2003, Taça Brasilin 1966, Brasilian cupin neljästi ja Minais Geraisin osavaltiomestaruuden 36 kertaa. Seura on voittanut myös Copa Libertadoresin kahdesti, vuosina 1976 ja 1997.


title: Cruzeiro Esporte Clube

text: Cruzeiro Esporte Cluben perustivat italialaiset maahanmuuttajat Belo Horizontessa tammikuussa 1921. Seuran alkuperäinen nimi oli "Società Sportiva Palestra Italia" ja vuoteen 1925 asti se päästi riveihinsä ainoastaan italialaistaustaisia pelaajia. Ensimmäiset osavaltiomestaruutensa seura voitti 1920-luvun lopulla. Palestra Italia säilyi seuran nimenä aina toiseen maailmansotaan asti, jolloin Brasilian hallitus kielsi kaikkia yhdistyksiä käyttämästä nimessään akselivaltojen maiden nimiä. Niinpä seurasta tuli ensin "Palestra Mineiro" tammikuussa 1942 ja sitten "Cruzeiro Esporte Clube" lokakuussa 1942.


title: Cruzeiro Esporte Clube

text: Cruzeiron toinen kultakausi osui sota-aikaan, jolloin seura voitti kolme perättäistä osavaltiomestaruutta 1943–1945. Vuonna 1952 Cruizero joutui taloudellisiin vaikeuksiin ja se joutui luopumaan kaikista ammattilaispelaajistaan. Se pelasi vuosia amatöörijoukkueella kunnes se jälleen nousi jaloilleen ja voitti muun muassa kolme osavaltiomestaruutta 1959–1961. Seura voitti perättäiset mestaruudet 1965–1969 ja vuonna 1996 se voitti Taça Brasilin, nykyisen mestaruussarjan edeltäjän. 1970-luvun lopulla Cruizero menestyi myös Etelä-Amerikan arvostetuimmassa seurajoukkueturnauksessa, Copa Libertadoresissa. Se voitti Copan 1976 ja pääsi finaaliin 1977.


title: Cruzeiro Esporte Clube

text: 1980-luvulla Cruzeiron menestys hiipui, mutta 1990-luvulla se nousi jälleen voittoihin. Vuonna 1993 se voitti ensimmäisen Brasilian cupin nuoren Ronaldon johdolla ja 1996 se voitti toistamiseen Copa Libertadoresin. Seuran menestys on jatkunut 2000-luvulla suurimpana huippunaan 2003 voitettu tripla, johon kuului osavaltiomestaruus, Brasilian cup ja Brasilian mestaruus.


title: Scooby Doo: Missä muumio luuraa?

text: Scooby Doo: Missä muumio luuraa? () on vuonna 2005 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään yhdeksäs suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasi Joe Sichta ja käsikirjoittivat George Doty IV, Ed Scharlach ja Joe Sichta, Thommy Wojciechowskin ja Catherine Trillon kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle, sekä Christine Baranski ja Ajay Naidu.


title: Give It Up (kappale)

text: "Give It Up" on LCD Soundsystemin kappale, joka julkaistiin alun perin singlenä vuonna 2003 ja albumilla LCD Soundsystem vuonna 2005.


title: Give It Up (kappale)

text:
A-puoli
B-puoli


title: Hairuddin Omar

text: Hairuddin Omar (s. 29. syyskuuta 1979) on malesialainen jalkapalloilija. Hänen seuroinaan ovat olleet Terengganu FA, Pahang FA ja PBDKT T-Team FC. Lisäksi hän on Malesian jalkapallomaajoukkueen jäsen.


title: Santiago de Querétaro

text: Santiago de Querétaro on kaupunki Querétaron osavaltiossa Meksikossa. Kaupungin asukasluku on 596 450.


title: Santiago de Querétaro

text: Querétaron keskusta kuuluu Unescon Maailmanperintöluetteloon. Siellä on säilynyt poikkeuksellisen hyvin sekä siirtomaa-aikaista ruutuasemakaavaa että intiaanikorttelien mutkittelevia kujia.


title: Lehlohonolo Seema

text: Lehlohonolo Simon Seema (s. 9. kesäkuuta 1980 Mafeteng) on lesotholainen jalkapalloilija. Hän aloitti uransa kotimaisissa seuroissa, mutta on jo pitkään pelannut eteläafrikkalaisissa seuroissa – Bloemfontein Celticissä ja Orlando Piratesissa. Hän on myös Lesothon jalkapallomaajoukkueen jäsen.


title: Henry Louis Gates

text: Henry Louis "Skip" Gates, Jr. (s. 16. syyskuuta 1950 Piedmont) on yhdysvaltalainen kirjallisuuskriitikko, pedagogi, tutkija, kirjoittaja, toimittaja ja filosofi. Gates toimii professorina Harvardin yliopistossa, jossa hän johtaa Afrikan ja afro-amerikkalaisen tutkimuksen W. E. B. Du Bois -instituuttia. Hän on työskennellyt läheisesti Kwame Anthony Appiahin kanssa toimittaen muun muassa "Transition Magazine" -julkaisua.


title: Henry Louis Gates

text: Gates syntyi Piedmontissa, Länsi-Virginiassa. He opiskeli Yalessa ja oli ensimmäinen afro-amerikkalainen, jolle myönnettiin Andrew W. Mellon Foundationin stipendi, jonka turvin hän opiskeli Cambridgen yliopistossa englantilaista kirjallisuutta. Fordin stipendiaattina hän suoritti Ph.D. -tutkinnon.


title: Henry Louis Gates

text:
Clare Collegessa Cambridgessa Gates työskenteli yhdessä nigerialaisen kirjailijan Wole Soyinkan kanssa, vaikka Soyinkalta oli evätty pääsy kirjallisuusosastolle, koska Afrikan kirjallisuutta pidettiin tuolloin Gatesin mukaan "parhammillaan, sosiologiana tai sosiaaliantropologiana, mutta ei oikeana kirjallisuutena." Soyinkasta tuli kuitenkin ensimmäinen musta afrikkalainen, jolle myönnettiin Nobelin palkinto. Soyinka jäi vaikuttavaksi mentoriksi Gatesille ja tämän monien töiden kohteeksi. Hän löysi mentorikseen myös muita, jotka jakoivat "yhteisen herkkyyden". Näitä olivat muun muassa Raymond Williams, George Steiner, ja John Holloway.
Vuodesta 1975 Gates työskenteli Afro-American Studies -osastolla Yalessa sihteerinä ja luennoitsijana sekä apulaisprofessorina. Cornellin yliopistossa hän toimi vuosina 1985–1989. Työskenneltyään Kaksi vuotta Duken yliopistossa hän siirtyi nykyiseen tehtäväänsä englannin professoriksi Harvardiin 1991. Hän johtaa myös W. E. B. Du Bois -instituutin Afrikan ja afro-amerikan tutkimusta.
Kirjallisuusteoreetikkona ja kirjallisuuskriitikkona Gates yhdistää dekonstruktion perinteiseen afrikkalaiseen kirjallisuuteen; hän ottaa vaikutteita myös strukturalismista, jälkistrukturalismista ja semiotiikasta tekstianalyysiin ja identiteettikysymyksiin. Gates ollut eurosentrisen kirjallisuuden kriitikko ja rohkaissut mustaa kirjallisuutta etsimään esteettisiä juuriaan Afrikasta. Hänen mielestään "kuurous mustan kulttuurin äänelle" johtaa "älylliseen rasismiin." Gates on tuonut näkemystään mustan kulttuurin estetiikasta päätyössään "The Signifying Monkey", joka oli vuoden 1989 American Book Award -voittaja.


title: Henry Louis Gates

text:
Vaikka Gates on painottanut mustan kirjallisuuden ja kulttuurin tunnustamista, hän ei ole "separatistisen" kulttuurin kannattaja, vaan mustan kirjallisuuden tunnustaminen on osa globaalia monikulttuurisuutta.
"Every black American text must confess to a complex ancestry, one high and low (that is, literary and vernacular) but also one white and black...there can be no doubt that white texts inform and influence black texts (and vice versa), so that a thoroughly integrated canon of American literature is not only politically sound, it is intellectually sound as well."
Gatesin mukaan separatistinen Afrikka-keskeinen koulutus edistää rasistisia stereotypioita ja pitää "naurettavana" ajatusta, että vain mustat saisivat tehdä afrikkalaista ja afro-amerikkalaista kirjallisuutta. Hänen mielestään "ollakseen asiantuntija ei tarvitse itse näyttää tekemisensä kohteelta " lisäten, "on naurettavaa, jos joku sanoo, ettei pysty nauttimaan Shakespearestä koska ei ole anglosaksi. Tämä on vulgääria ja ja rasista, tuli se mustasta tai valkoisesta suusta."


title: Henry Louis Gates

text:
Gatesin asema kirjallisuusteoreetikkona on kohdannut kritiikkiä mustien separatistien ja perinteisen länsimaisen kirjallisuusteorian välissä. Mustan kirjallisuuden suosimisen pelätään jättävän länsimaisen kirjallisuuden heikompaan asemaan. Mustan separatismin kannattajat pelkäävät valkoisen kirjallisuuden dominoivan Gatesin esittämässä monikulttuurisessa integraatiossa.
Gates joutui itse todistamaan käytännössä kesällä 2009, että rasistiset asenteet ovat vielä vahvoja USA:ssa, vaikka maassa on musta presidentti. Professori joutui pidätetyksi saapuessaan kotiinsa Kiinan matkalta. Ulkopuolinen ilmoitti poliisille, että kaksi mustaa miestä yrittää reppu selässä tunkeutua asuntoon Harvardin yliopiston alueella. Gates joutui ilmiannon takia autonkuljettajineen pidätetyksi. Gates käänsi tilanteen positiiviseksi siinä mielessä, että yhteiskunnassa vallitsevat piiloasenteet tulivat nyt näkyviin niin, että niistä voi nyt keskustella .
Kirjallisuushistorioitsijanana, Gates on ollut aktiivinen mustien julkaisujen taltiointiprojektissa (Black Periodical Literature Project) Gates hankki "The Image of the Black in Western Art," kokoelman. Arkistotutkimuksensa tuloksena Gates löysi "Our Nig", ensimmäisen mustan kirjailijan Harriet E. Wilson, vuonna 1859 julkaistun teoksen USA:ssa, Tätä seurasi käsikirjoituslöytö "The Bondwoman's Narrative" samalta aikakaudelta.


title: Henry Louis Gates

text:
Gates on ollut rakentamassa mustan kulttuurin akateemista tutkimusta ja toiminut sosiaalisen, koulutuksellisen, ja intellektuellisen tasa-arvon puolestapuhujana. Hän on kirjoittanut The New York Times -lehteen puolustaen rap-musiikkia ja Sports Illustrated -lehteen mustasta nuorisokulttuurista. 1992 hänelle myönnettiin George Polk -palkinto sosiaalisista kirjoituksistaan The New York Timesissa. Gatesin asiantuntemusta käytettiin oikeusjutussa Floridassa, joka koski rap-yhtye 2 Live Crewin kielenkäyttöä. Gates osoitti, että sanasto, jota syyttäjä väitti loukkaavaksi, oli afro-amerikkalaista alkuperää. Sitä oli käytetty peleissä ja kirjallisuudessa ja tulisi suojata.
Gates on toiminut tuottajana "African American Lives" (2006) ja "African American Lives 2" (2008) sarjoissa, joissa nimekkäiden afroamerikkalaisten sukupuuta on etsitty DNA-testein. Gatesille on selvinnyt hänen oma, ositain eurooppalainen sukupuunsa (50 %). Hän on irlantilaisen kuninkaan Niallin ja nigerialaisen Yoruba-kansan jälkeläinen.


title: Henry Louis Gates

text: Gates nimettiin MacArthur Fellowksi vuonna 1981 ja listattiin Time-aikakauslehdessä yhdeksi “25 vaikutusvaltaisesta amerikkalaisesta” vuonna 1997. Vuonna 2006, Gates Alphonse Fletcher Jr. oppituolin professoriksi Harvardissa. Tammikuussa 2008,hän oli perustamassa The Root, verkkoportaalia The Washington Post Companylle. Gates on Fletcher Foundation puheenjohtaja, ja Council on Foreign Relations. Hän on monissa johtokunnissa, kuten New York Public Library, Jazz at Lincoln Center, The Aspen Institute, The Brookings Institution, The Studio Museum of Harlem, The NAACP Legal Defense Fund, HEAF (the Harlem Educational Activities Fund) ja Center for Advanced Study in the Behavioral Sciences, Stanfordissa, Kaliforniassa.


title: Henry Louis Gates

text:
Vuonna 2002 National Endowment for the Humanities valitsi Gates Jefferson-luennoitsijaksi, joka on Yhdysvaltain liittovaltion korkein kunnianosoitus humanismin alalla. Gates' luento oli nimeltään "Mister Jefferson and the Trials of Phillis Wheatley"
se pohjautui hänen kirjaansa "The Trials of Phillis Wheatley".


title: Henry Louis Gates

text: Vuonna 2006 Gates kutsuttiin Sons of the American Revolution -järjestöön, kun hän oli selvittänyt sukulaisuutensa John Redmaniin, vapaaseen mustaan taistelijaan, joka oli osallistunut Amerikan sisällissotaaan.


title: Henry Louis Gates

text: Harvard-alueella hampurilaisravintola (Mr. Bartley's Burger Cottage) tarjoaa professori Skip Gatesin hampurilaisia, joiden päällä on ananasta ja teriyaki-kastiketta.


title: Ryang Yong-Gi

text: Ryang Yong-Gi (; s. 7. tammikuuta 1982 Osaka) on japanilais-korealainen jalkapalloilija. Hän pelaa japanilaisessa J. Leaguen kakkosdivisioonan Vegalta Sendai -seurassa, mutta kuuluu Pohjois-Korean jalkapallomaajoukkueeseen.


title: Voimistelu kesäolympialaisissa 1976

text: Voimistelu kesäolympialaisissa 1976 käytiin telinevoimistelussa 14 eri lajissa, joista kahdeksan oli miehille ja kuusi naisille.


title: Ban’ei

text: Ban’ei ( tai 輓曳競走, "ban’ei-kyōsō") on japanilainen hevoskilpailujen muoto. Siinä hevoset vetävät perässään raskaita rekiä 200 metrin pituisella suoralla radalla, jolla on kaksi esteeksi rakennettua kukkulaa. Ban’ei-kilpailussa menestymiseen tarvitaan siis nopeuden lisäksi myös voimaa ja kestävyyttä.


title: Ban’ei

text: Ban’ei-kilpailuissa käytetyt hevoset ovat suurikokoisia ja polveutuvat Japaniin Euroopasta tuoduista työhevosista. Valtaosa niistä on kolmen eurooppalaisen kylmäverirodun, perchenhevosen, bretagnenhevosen ja belgiantyöhevosen risteymiä. Vuonna 2007 Hokkaidōn Obihirosta tuli viimeinen paikka, jossa reenvetokilpailuita vielä järjestetään.


title: Bardinponi

text: Bardinponi tai bardigiani on italialainen raskas hevosrotu. Sitä ei ole tuotu Suomeen. Italiassa bardinponia on käytetty ratsuna ja sitä on viime aikoina koulutettu estehevoseksi.